|

52010PC0708

Proposta għal DEĊIŻJONI TAL-KUNSILL li temenda d-Deċiżjoni (2008/203/KE) tat-28 ta' Frar 2008 li timplimenta r-Regomament (KE) Nru 168/2007 fir-rigward tal-adozzjoni  ta' Qafas Pluriennali  għall-Aġenzija tal-Unjoni Ewropea għad-Drittijiet Fundamentali għall-2007-2012  /* KUMM/2010/0708 finali - APP 2010/0347 */

	[pic] | IL-KUMMISSJONI EWROPEA |Brussel 2.12.2010KUMM(2010) 708 finali2010/0347 (APP)Proposta għalDEĊIŻJONI TAL-KUNSILLli temenda d-Deċiżjoni (2008/203/KE) tat-28 ta' Frar 2008 li timplimenta r-Regomament (KE) Nru 168/2007 fir-rigward tal-adozzjoni ta' Qafas Pluriennali għall-Aġenzija tal-Unjoni Ewropea għad-Drittijiet Fundamentali għall-2007-2012MEMORANDUM TA’ SPJEGAZZJONIKUNTEST TAL-PROPOSTARaġunijiet għall-proposta u l-għanijiet tagħhaFil-15 ta' Frar 2007, il-Kunsill adotta r-Regolament (KE) Nru 168/2007 (ir-Regolament)[1] li jistabbilixxi Aġenzija tal-Unjoni Ewropea għad-Drittijiet Fundamentali (l-Aġenzija). L-Aġenzija bdiet topera fl-1 ta' Marzu 2007.Skont l-Artikolu 5 tar-Regolament, l-oqsma tematiċi ta' attività tal-Aġenzija għandhom jiġu deċiżi mill-Kunsill permezz ta' Qafas Pluriennali. Il-Kunsill għamel dan permezz tal-adozzjoni tad-Deċiżjoni tal-Kunsill (2008/203/KE) tat-28 ta’ Frar 2008 li timplimenta r-Regolament (KE) Nru 168/2007 fir-rigward tal-adozzjoni ta’ Qafas Pluriennali għall-Aġenzija tal-Unjoni Ewropea għad-Drittijiet Fundamentali għall-2007-2012 (il-Qafas Pluriennali)[2].L-għan ta' din il-proposta hija li jsiru emendi għall-Qafas Pluriennali tal-Aġenzija sabiex din tkun tista' twettaq ħidmietha fl-oqsma tal-kooperazzjoni ġudizzjarja f'materji kriminali u l-kooperazzjoni tal-pulizija.Kuntest ġeneraliFit-30 ta' Ġunju 2005, il-Kummissjoni pproponiet[3] li toħloq Aġenzija għad-Drittijiet Fundamentali. Għal dan il-għan, ġew proposti żewġ strumenti. (i) Regolament tal-Kunsill "li jistabbilixxi Aġenzija tal-Unjoni Ewropea għad-Drittijiet Fundamentali", ibbażat fuq l-artikolu 308 tat-Trattat tal-KE, u (ii) Deċiżjoni tal-Kunsill "li tagħti s-setgħa lill-Aġenzija tal-Unjoni Ewropea għad-Drittijiet Fundamentali li twettaq ħidmietha fl-oqsma msemmija fit-titolu VI tat-Trattat tal-Unjoni Ewropea", ibbażata fuq l-Artikoli 30, 31 u 34(2)(c) tat-Trattat dwar l-UE.Madanakollu, in-negozjati tal-Kunsill ppermettew biss għall-adozzjoni (fil-15 ta' Frar 2007) tal-istrument li jippermetti li l-aġenzija twettaq ħidmietha fl-ambitu tal-kompetenzi tal-Komunità (ir-Regolament (KE) Nru 168/2007). Il-Kunsill iddeċieda li ma jadottax l-istrument li jippermetti li l-Aġenzija twettaq ħidmietha fl-oqsma li jaqgħu taħt it-Titolu VI tat-Trattat dwar l-UE[4].Il-Kummissjoni għadha tikkunsidra li l-Aġenzija għad-Drittijiet Fundamentali għandha tkun tista' twettaq ħidmietha (kif definiti mir-Regolament), fl-oqsma tal-kooperazzjoni ġudizzjarja f'materji kriminali u l-kooperazzjoni tal-pulizija. In-natura legalment vinkolanti tal-Karta tad-Drittijiet Fundamentali u t-tneħħija tal-hekk imsejħa "kolonni" jipprovdu każ aktar b'saħħtu favur iż-żieda ta' dawn l-oqsma mal-attivitajiet tal-Aġenzija.Ir-Regolament (KE) Nru 168/2007 ġie adottat abbażi tal-Artikolu 308 ta' dak li kien it-Trattat dwar il-KE. Wara d-dħul fis-seħħ tat-Trattat ta' Lisbona, verżjoni emendata ta' dan l-artikolu issa saret l-Artikolu 352 tat-Trattat dwar il-Funzjonament tal-Unjoni Ewropea (TFUE).Materji li preċedentement kienu inklużi taħt it-Titolu VI tat-Trattat dwar l-UE (dik li kienet "it-tielet kolonna") issa saru kapitolu 4 ("Kooperazzjoni ġudizzjarja f'materji kriminali") u 5 ("Kooperazzjoni tal-Pulizija") tat-Titolu V ("Żona ta' libertà, sigurtà u ġustizzja) tat-TFUE.L-Artikolu 352 tat-TFUE japplika għall-materji kollha li jaqgħu taħt l-ambitu ta' dan it-Trattat. Konsegwentement, ma hemm l-eba ħtieġa ta' emenda għar-Regolament (KE) Nru 168/2007 sabiex l-ambitu tiegħu jiġi estiż għal materji li issa huma koperti mit-Titolu V tat-TFUE. Madanakollu, il-Qafas Pluriennali kurrenti ma jinkludix il-kooperazjoni ġudizzjarja f'materji kriminali u ta' kooperazzjoni tal-pulizija fost l-oqsma tematiċi li fihom tista' twettaq ħidmietha l-Aġenzija. Għaldaqstant huwa meħtieġ li dan jiġi emendat sabiex l-Aġenzija tkun tista' twettaq ħidmietha f'dawn l-oqsma.KONSULTAZZJONI MAL-PARTIJIET INTERESSATI U EVALWAZZJONI TAL-IMPATTIl-Kummissjoni nediet konsultazzjoni pubblika wiesgħa qabel ma ressqet il-proposta għall-ħolqien ta' Aġenzija għad-Drittijiet Fundamentali. Il-partijiet interessati kienu wrew ix-xewqa qawwija li l-oqsma tal-kooperazzjoni ġudizzjarja f'materji kriminali u l-kooperazzjoni tal-pulizija jiġu inklużi fl-ambitu tal-attivitajiet tal-Aġenzija. Ir-riżultati ta' din il-konsultazzjoni kienu parti mill-valutazzjoni tal-impatt[5] li takkumpanja l-proposta li, kif inhu spjegat aktar 'il fuq, diġà kienet taħseb għall-inklużjoni ta' materji li jaqgħu taħt it-Titolu VI ta' dak li kien it-Trattat dwar l-EU fl-ambitu tal-attivitajiet tal-Aġenzija.Minn dakinhar, il-partijiet interessati baqgħu jlissnu x-xewqa tagħhom li l-Aġenzija twettaq ħidma f'dawk l-oqsma wkoll.ASPETTI LEGALI TAL-PROPOSTAKontenut tal-azzjoni propostaL-emenda proposta żżid element addizzjonali mal-lista ta' oqsma tematiċi stipulati fl-Artikolu 2 tad-Deċiżjoni tal-Kunsill.Bażi legaliIl-Kummissjoni tikkunsidra li l-Artikolu 5(1) tar-Regolament 168/2007 huwa bażi legali sekondarja fit-tifsira tas-sentenza tal-Qorti Ewropea tal-Ġustizzja fil-kawża C-133/06[6]. Għaldaqstant, il-bażi legali tal-proposta kurrenti għandha tkun l-istess bħal dik tar-Regolament, jiġifieri, l-Artikolu 352 kurrenti tat-TFUE.IMPLIKAZZJONI BAġITARJAIl-proposta ma għandha ebda implikazzjoni baġitarja. Hija ser tkabbar il-Qafas Plurienali tal-Aġenzija sabiex tippermettilha twettaq ħidmietha fil-qasam tal-kooperazzjoni tal-pulizija u dik ġudizzjarja f'materji kriminali fil-proġetti li l-awtorità baġitarja diġà allokat riżorsi għalihom.SPJEGAZZJONI DETTALJATA TAL-PROPOSTAIl-proposta żżid l-oqsma tal-kooperazzjoni ġudizzjarja f'materji kriminali u l-kooperazzjoni tal-pulizija mal-oqsma tematiċi tal-Qafas Pluriennali kurrenti. Skont il-kapitoli 4 u 5 tat-Titolu V tat-TFUE, l-Unjoni Ewropea tista' tadotta diversi miżuri f'dawn l-oqsma, li f'xi każi jqajmu kwistjonijiet delikati b'rabta mad-drittijiet fundamentali.Permezz tal-ħidma tagħha fl-oqsma ta' kooperazjoni ġudizzjarja f'materji kriminali u ta' kooperazzjoni tal-pulizija, l-Aġenzija ser tikkontribwixxi għall-għan tal-Unjoni li tiżgura li l-miżuri li tadotta, u kif ukoll l-implimentazzjoni tagħhom, ikunu konformi mal-Karta tad-Drittijiet Fundamentali.2010/0347 (APP)Proposta għalDEĊIŻJONI TAL-KUNSILLli temenda d-Deċiżjoni 2008/203/KE tat-28 ta' Frar 2008 li timplimenta r-Regolament (KE) Nru 168/2007 fir-rigward tal-adozzjoni ta' Qafas Pluriennali għall-Aġenzija tal-Unjoni Ewropea għad-Drittijiet Fundamentali għall-2007-2012IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 352 tiegħu,Wara li kkunsidra l-proposta mill-Kummissjoni Europea[7],Wara li l-abbozz tal-att leġiżlattiv intbagħat lill-Parlamenti nazzjonali,Wara li kkunsidra l-kunsens tal-Parlament Ewropew[8],Filwaqt li jaġixxi skont proċedura leġiżlattiva speċjali,Billi:(1) Sabiex l-Aġenzija twettaq ħidmietha tajjeb, l-oqsma tematiċi preċiżi ta-attività tagħha kellhom ikunu deċiżi minn Qafas Pluriennali li jkopri ħames snin kif stipulat fl-Artikolu 5 (2) tar-Regolament (KE) Nru 168/2007.(2) L-ewwel Qafas Pluriennali ġie addotat mill-Kunsill fid-Deċiżjoni 2008/203/KE tat-28 ta’ Frar 2008 li timplimenta r-Regolament (KE) Nru 168/2007 fir-rigward tal-adozzjoni ta’ Qafas Pluriennali għall-Aġenzija tal-Unjoni Ewropea għad-Drittijiet Fundamentali għall-2007-2012[9].(3) Madanakollu, il-Qafas pluriennali kurrenti ma jinkludix l-oqsma temtiċi tal-kooperazzjoni ġudizzjarja f'materji kriminali u tal-kooperazzjoni tal-pulizija.(4) Fil-mument tal-adozzjoni tar-Regolament (KE) Nru 168/2007, il-Kunsill kien qabel li, qabel il-31 ta' Diċembru 2009, jeżamina mill-ġdid il-kompetenza tal-Aġenzija għad-Drittijiet Fundamentali bil-għan tal-possibbiltà li jestendiha sabiex tkopri l-oqsma tal-kooperazzjoni tal-pulizija u dik ġudizzjarja f'materji kriminali, u stieden lill-Kummissjoni sabiex tressaq proposta għal dan il-għan kif xieraq.(5) Il-kooperazzjoni ġudizzjarja f'materji kriminali u l-kooperazzjoni tal-pulizija huma rregolati mill-kapitoli 4 u 5, rispettivament, tat-Titolu V tat-Trattat dwar il-Funzjonament tal-Unjoni Ewropea. Hija meħtieġa modifika fuq il-Qafas Pluriennali sabiex l-Aġenzija għad-Drittijiet Fundamentali tkun tista' twettaq ħidmietha f'dawn l-oqsma,ADOTTA DIN ID-DEĊIŻJONI:Artikolu 1Id-Deċiżjoni 2008/203/KE hija emendata kif ġej:Fl-Artikolu 2, għandu jiżdied il-punt li ġej:"(j) kooperazzjoni ġudizzjarja f'materji kriminali u l-kooperazzjoni tal-pulizija."Artikolu 2Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha f' Il-Ġurnal Uffiċjali tal-Unjoni Ewropea .Artikolu 3Din id-Deċiżjoni hija indirizzata lill-Istati Membri.Magħmul fi Brussel, …. 2010Għall-KunsillIl-President [1] ĠU L 53, 22.2.2007, p.1.[2] ĠU L 63, 7.3.2008, p.14.[3] COM (2005) 280 finali.[4] Dak iż-żmien, il-Kunsill għamel id-dikjarazzjoni li ġejja: " Il-Kunsill jaqbel li, qabel il-31 ta' Diċembru 2009, jeżamina mill-ġdid il-kompetenza tal-Aġenzija għad-Drittijiet Fundamentali, bil-għan tal-possibbiltà li jestendiha sabiex tkopri l-oqsma tal-kooperazzjoni tal-pulizija u dik ġudizzjarja f'materji kriminali. Il-Kunsill jistieden lill-Kummissjoni sabiex tressaq proposta għal dan il-għan, kif xieraq. " (Addendum għall-abbozz tal-minuti tal-2781 laqgħa tal-Kunsill tal-Unjoni Ewropea (Ġustizzja u affarijiet interni), li saret fi Brussell fil-15 ta' Frar 2007. Dokument 6396/07 ADD 1, PV/CONS 7 ĠAI 80, tas-27 ta' Frar 2007).[5] Ara r-Rapport SEC(2005)849, 30.6.2005.[6] C-133/06 il-Parlament v il-Kunsill, sentenza tas-6 ta' Mejju 2008[7] ĠU C , , p.:[8] ĠU C , , p.:[9] ĠU L, 63, 7.3.2008, p. 14.


               IL-KUMMISSJONI EWROPEA
            Brussell, 20.11.2015
            COM(2015) 581 final
            2015/0266(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               MEMORANDUM TA' SPJEGAZZJONI

               1.IL-KUNTEST TAL-PROPOSTA

               Ir-raġunijiet għall-proposta u l-objettivi tagħha

               Il-proposta mehmuża tikkostitwixxi l-istrument ġuridiku biex tiġi stabbilita l-pożizzjoni tal-Unjoni li għandha tiġi adottata f'isimha f'korp imwaqqaf bil-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra ("il-Ftehim").

               Il-Ftehim ġie ffirmat fis-27 ta' Ġunju 2014, u beda jiġi applikat b'mod proviżorju, sakemm issir ir-ratifika mill-Istati Membri, mill-1 ta' Settembru 2014. Id-Deċiżjoni tal-Kunsill 2014/492/UE tas-16 ta' Ġunju 2014
                  1
                approvat l-iffirmar tal-Ftehim, f'isem l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, u l-applikazzjoni proviżorja ta' ċerti dispożizzjonijiet tiegħu.

               Il-Ftehim jistabbilixxi Kunsill ta' Assoċjazzjoni, li għandu jissorvelja u jimmonitorja l-applikazzjoni u l-implimentazzjoni, kif ukoll perjodikament jirrieżamina l-funzjonament tal-Ftehim fid-dawl tal-objettivi tiegħu. Il-Kunsill ta' Assoċjazzjoni għandu jadotta deċiżjoni dwar meta l-implimentazzjoni sħiħa u l-infurzar ta' dan il-Ftehim se jiġu żgurati fuq it-territorju kollu tar-Repubblika tal-Moldova.

               Konsistenza ma' dispożizzjonijiet ta' politika eżistenti fil-qasam ta' politika

               Din il-proposta timplimenta l-politika kummerċjali komuni tal-Unjoni lejn Pajjiż Sieħeb tal-Lvant, abbażi tad-dispożizzjonijiet tal-Ftehim msemmi hawn fuq. Hija għandha l-għan li tiżgura li l-benefiċċji ekonomiċi taż-Żona ta' Kummerċ Ħieles Profonda u Komprensiva japplikaw għat-territorju kollu tar-Repubblika tal-Moldova.

               Konsistenza mal-politiki l-oħrajn tal-Unjoni

               Din il-proposta hija konsistenti mal-politiki esterni l-oħra tal-Unjoni, b'mod partikolari l-Politika Ewropea tal-Viċinat u l-politika ta' kooperazzjoni għall-iżvilupp fir-rigward tar-Repubblika tal-Moldova, u tikkumplementahom.

               2.Bażi ġuridika, sussidjarjetà u proporzjonalità

               Bażi ġuridika

               Il-bażi ġuridika li tistabbilixxi l-pożizzjoni tal-Unjoni li għandha tittieħed fil-korpi stabbiliti permezz tal-Ftehim bejn l-UE u r-Repubblika tal-Moldova hija t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4) flimkien mal-Artikolu 218(9) tiegħu.

               Sussidjarjetà (għal kompetenza mhux esklużiva)

               Il-politika kummerċjali komuni, f'konformità mal-Artikolu 3 tat-TFUE, hija definita bħala kompetenza esklużiva tal-Unjoni. Għalhekk, il-prinċipju tas-sussidjarjetà ma japplikax.

               Il-proporzjonalità

               Din il-proposta hi meħtieġa sabiex jiġu implimentati l-impenji internazzjonali tal-Unjoni stipulati fil-Ftehim mar-Repubblika tal-Moldova.

               Għażla ta' strument

               Din il-proposta hija skont l-Artikolu 218(9) TFUE, li jipprevedi l-adozzjoni ta' Deċiżjonijiet mill-Kunsill. Ma jeżisti l-ebda strument ġuridiku ieħor li jista' jintuża sabiex jintlaħaq l-objettiv espress f'din il-proposta.

               3.RIŻULTATI TAL-EVALWAZZJONIJIET EX-POST, IL-KONSULTAZZJONIJIET MAL-PARTIJIET IKKONĊERNATI U L-VALUTAZZJONIJIET TAL-IMPATT

               Evalwazzjonijiet ex-post/kontrolli tal-idoneità tal-leġiżlazzjoni eżistenti

                  Mhux applikabbli.

               Konsultazzjonijiet mal-partijiet ikkonċernati

               Il-konsultazzjonijiet mal-partijiet ikkonċernati mhumiex applikabbli għal din il-proposta.

               •Ġbir u użu ta' kompetenzi

                  Il-Kummissjoni qieset il-fehmiet tal-esperti esterni u l-korpi li jassistu lill-Unjoni fl-implimentazzjoni tal-politika tal-viċinat.

               Valutazzjoni tal-impatt

                  Il-proposta tirrigwarda l-implimentazzjoni tal-Ftehim fuq it-territorju kollu tar-Repubblika tal-Moldova, li kienet soġġetta għal valutazzjoni tal-impatt ex-ante fl-2009, segwita mill-Valutazzjoni tal-Impatt tas-Sostenibbiltà tal-Kummerċ tal-2012 tad-Direttorat Ġenerali tal-Kummerċ tal-Kummissjoni, li kkontribwixxiet għall-proċess tan-negozjati tad-DCFTA.

               Idoneità regolatorja u simplifikazzjoni

                  Il-Ftehim bejn l-Unjoni Ewropea u r-Repubblika tal-Moldova mhuwiex soġġett għal proċeduri ta' REFIT;

               Drittijiet fundamentali

               Il-proposta ma għandha l-ebda konsegwenzi negattivi fuq il-protezzjoni tad-drittijiet fundamentali.

               4.IMPLIKAZZJONIJIET BAĠITARJI

                  Mhux applikabbli.

               5.ELEMENTI OĦRA

               Pjanijiet ta' implimentazzjoni, u arranġamenti ta' monitoraġġ, evalwazzjoni u rapportar

                  L-implimentazzjoni tal-Ftehim hija rieżaminata regolarment mill-Kunsill ta' Assoċjazzjoni UE-ir-Repubblika tal-Moldova. Il-Kummissjoni Ewropea impenjat ruħha wkoll li tirrapporta lill-Parlament Ewropew kull sena dwar l-implimentazzjoni tat-Titolu V (Kummerċ u kwistjonijiet relatati mal-kummerċ) ta' dan il-Ftehim.

               Dokumenti ta' spjegazzjoni (għad-direttivi)

                  Mhux applikabbli.

               Spjegazzjoni dettaljata tad-dispożizzjonijiet speċifiċi tal-proposta

                  Il-proposta għandha l-għan li tadotta pożizzjoni tal-Unjoni f'dak li għandu x'jaqsam mal-applikazzjoni tat-Titolu V (Kummerċ u kwistjonijiet relatati mal-kummerċ) tal-Ftehim fuq it-territorju kollu tar-Repubblika tal-Moldova. L-Artikolu 462(2) tal-Ftehim jipprevedi li l-applikazzjoni tat-Titolu V ta' dan il-Ftehim jew tal-Ftehim sħiħ fuq it-territorju kollu tar-Repubblika tal-Moldova għandha tibda meta r-Repubblika tal-Moldova tiżgura l-implimentazzjoni u l-infurzar sħaħ ta' Titolu V jew tal-Ftehim fiż-żoni fejn il-Gvern tar-Repubblika tal-Moldova ma jeżerċitax kontroll effettiv. Ir-Repubblika tal-Moldova infurmat lill-Kummissjoni Ewropea li tista' tiżgura l-implimentazzjoni u l-infurzar sħaħ tat-Titolu V tal-Ftehim sa mill-1 ta' Jannar 2016. Għaldaqstant, huwa propost li l-Kunsill ta' Assoċjazzjoni jadotta deċiżjoni kif previst fl-Artikolu 462(3) tal-Ftehim.

               2015/0266 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel paragrafu tal-Artikolu 207(4) flimkien mal-Artikolu 218(9) tiegħu,

               Wara li kkunsidra l-proposta mill-Kummissjoni Ewropea,

               Billi:

               (1)L-Artikolu 464(3) u (4) tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra, ("il-Ftehim") jistipulaw l-applikazzjoni provviżorja ta' parti mill-Ftehim.

               (2)L-Artikolu 3 tad-Deċiżjoni tal-Kunsill 2014/492/UE
                  2
                tas-16 ta' Ġunju 2014 jispeċifika d-dispożizzjonijiet tal-Ftehim li jridu jiġu applikati b'mod provviżorju, inklużi d-dispożizzjonijiet tat-Titolu V (Kummerċ u kwistjonijiet relatati mal-kummerċ) ta' dan il-Ftehim.

               (3)L-Artikolu 462 tal-Ftehim jistipula li l-applikazzjoni tat-Titolu V tal-Ftehim fir-rigward ta' dawk iż-żoni tar-Repubblika tal-Moldova li l-Gvern tar-Repubblika tal-Moldova ma jeżerċitax kontroll effettiv fuqhom għandha tibda meta r-Repubblika tal-Moldova tiżgura l-implimentazzjoni u l-infurzar sħaħ tat-Titolu V fit-territorju kollu tagħha.

               (4)L-Artikolu 462 tal-Ftehim jistipula wkoll li l-Kunsill ta' Assoċjazzjoni għandu jadotta deċiżjoni dwar meta jiġu żgurati l-implimentazzjoni u l-infurzar sħaħ tat-Titolu V tal-Ftehim fuq it-territorju kollu tar-Repubblika tal-Moldova.

               (5)Ir-Repubblika tal-Moldova infurmat lill-Kummissjoni Ewropea li tista' tiżgura l-implimentazzjoni u l-infurzar sħaħ tat-Titolu V tal-Ftehim fuq it-territorju kollu tagħha sa mill-1 ta' Jannar 2016.

               (6)Huwa meħtieġ li tiġi mmonitorjata u rieżaminata regolarment l-applikazzjoni tat-Titolu V tal-Ftehim fuq it-territorju kollu tar-Repubblika tal-Moldova.

               (7)Huwa għalhekk xieraq li tiġi ddeterminata l-pożizzjoni tal-Unjoni fir-rigward tal-applikazzjoni tat-Titolu V tal-Ftehim fuq it-territorju kollu tar-Repubblika tal-Moldova,

               ADOTTA DIN ID-DEĊIŻJONI:

               Artikolu 1

               1.Il-pożizzjoni li għandha tittieħed mill-Unjoni fil-Kumitat ta' Assoċjazzjoni stabbilit mill-Artikolu 434 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra, dwar l-implimentazzjoni u l-infurzar sħaħ u dwar l-applikazzjoni tat-Titolu V (Kummerċ u Kwistjonijiet relatati mal-kummerċ) tal-Ftehim fuq it-territorju kollu tar-Repubbika tal-Moldova għandha tkun ibbażata fuq l-abbozz ta' Deċiżjoni tal-Kunsill ta' Assoċjazzjoni mehmuż ma' din id-Deċiżjoni.

               2.Tibdil minuri fl-abbozz tad-Deċiżjoni jista' jiġi miftiehem mir-rappreżentanti tal-Unjoni fil-Kunsill ta' Assoċjazzjoni mingħajr ebda deċiżjoni ulterjuri tal-Kunsill.

               Artikolu 2

               Fi żmien tmien xhur mid-dħul fis-seħħ ta' din id-deċiżjoni u darba kull sena wara dan, il-Kummissjoni Ewropea għandha tirrapporta lill-Kunsill dwar l-applikazzjoni tat-Titolu V tal-Ftehim ta' Assoċjazzjoni fuq it-territorju kollu tar-Repubblika tal-Moldova. Jekk ir-Repubblika tal-Moldova ma tkunx għadha tiżgura l-implimentazzjoni u l-infurzar sħaħ tat-Titolu V tal-Ftehim ta' Assoċjazzjoni fir-rigward ta' dawk iż-żoni tar-Repubblika tal-Moldova li fuqhom ma teżerċitax kontroll effettiv, ir-rappreżentanti tal-Unjoni fil-Kunsill ta' Assoċjazzjoni jistgħu jitolbu lill-Kunsill ta' Assoċjazzjoni biex jikkunsidra t-tkomplija tal-applikazzjoni tat-Titolu V tal-Ftehim fiż-żoni kkonċernati.

               Artikolu 3

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 260, 30.8.2014, p. 1.

                     (2)
                  Id-Deċiżjoni tal-Kunsill tas-16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (ĠU L 260, 30.8.2014, p.1).

    ---documentbreak---

               IL-KUMMISSJONI EWROPEA
            Brussell, 20.11.2015
            COM(2015) 581 final
            ANNESSI
            ta' [...]
            Proposta għal Deċiżjoni tal-Kunsill
            dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit permezz tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa waħda, u r-Repubblika tal-Moldova, fuq in-naħa l-oħra

               ANNESS

               Abbozz

               Id-Deċiżjoni Nru 1/2015 tal-Kunsill ta' Assoċjazzjoni UE-ir-REPUBBLIKA TAL-MOLDOVA

               tal-…2015

               dwar l-applikazzjoni tat-Titolu V tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra, għat-territorju kollu tar-Repubblika tal-Moldova

               IL-KUNSILL TA' Assoċjazzjoni,

               Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, fuq naħa, u r-Repubblika tal-Moldova, fuq in-naħa l-oħra ("il-Ftehim"), iffirmat fi Brussell fis-27 ta' Ġunju 2014, u b'mod partikolari l-Artikolu 462 tiegħu,

               Billi:

               (1)Skont l-Artikolu 464, partijiet tal-Ftehim huma applikati provviżorjament mill-1 ta' Settembru 2014.

               (2)Ir-Repubblika tal-Moldova infurmat lill-Kummissjoni Ewropea li tista' tiżgura l-implimentazzjoni u l-infurzar sħaħ tat-Titolu V (Kummerċ u Kwistjonijiet relatati mal-Kummerċ) tal-Ftehim fit-territorju kollu tagħha mill-1 ta' Jannar 2016.

               (3)Huwa xieraq li l-Kunsill ta' Assoċjazzjoni regolarment jirrieżamina l-applikazzjoni tat-Titolu V tal-Ftehim għat-territorju kollu tar-Repubblika tal-Moldova.

               (4)Huwa xieraq li l-Kumitat ta' Assoċjazzjoni fil-konfigurazzjoni tal-Kummerċ jimmonitorja l-applikazzjoni tat-Titolu V tal-Ftehim għat-territorju kollu tar-Repubblika tal-Moldova u jirrapporta regolarment lill-Kunsill ta' Assoċjazjoni,

               ADOTTA DIN ID-DEĊIŻJONI:

               Artikolu 1

               1.It-Titolu V (Kummerċ u kwistjonijiet relatati mal-kummerċ) tal-Ftehim ta' Assoċjazzjoni japplika għat-territorju kollu tar-Repubblika tal-Moldova mill-1 ta' Jannar 2016.

               2.Il-Kunsill ta' Assoċjazzjoni għandu jirrieżamina l-applikazzjoni tat-Titolu V tal-Ftehim għat-territorju kollu tar-Repubblika tal-Moldova fi żmien 10 xhur mill-adozzjoni ta' din id-Deċiżjoni u darba fis-sena minn hemm' il quddiem.

               3.Il-Kumitat ta' Assoċjazzjoni fil-konfigurazzjoni tal-Kummerċ għandu jissorvelja l-applikazzjoni tat-Titolu V kif imsemmi fil-paragrafu 1. Huwa għandu jirrapporta lill-Kunsill ta' Assoċjazzjoni darba fis-sena u skont ma jeħtieġu ċ-ċirkostanzi.

               4.It-Titolu VII japplika sal-punt li huwa applikat fir-rigward tat-Titolu V.

               Artikolu 2

               Din id-Deċiżjoni tidħol fis-seħħ fil-jum tal-adozzjoni tagħha.

               Magħmul fi …, …

                        Għall-Kunsill ta' Assoċjazzjoni

                        Il-Presidenza


title: Proposta għal deċiżjoni tal-Kunsill Li tawtorizza l-Awstrija biex tapplika miżura li tidderoga minn Artiklu 21 tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ

text:
Avis juridique important

|

52004PC0535

Proposta għal Deċiżjoni tal-Kunsill Li tawtorizza l-Awstrija biex tapplika miżura li tidderoga minn Artiklu 21 tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ  /* KUMM/2004/0535 finali */

Proposta għal DEĊIŻJONI TAL-KUNSILL Li tawtorizza l-Awstrija biex tapplika miżura li tidderoga minn Artiklu 21 tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħ(preżentata mill-Kummissjoni)MEMORANDUM TA' SPJEGAZZJONI1. Taħt l-Artiklu 27 tas-Sitt Direttiva tal-Kunsill tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami, [1] il-Kunsill, li jaġixxi b'unanimità fuq proposta tal-Kummissjoni, jista' jawtorizza kwalunkwe Stat Membru biex jintroduċi miżuri speċjali għal derogazzjoni minn provvedimenti tad-Direttiva, sabiex jissimplifika l-proċedura għall-ħlas ta' taxxa jew jimpedixxi ċerti tipi t'evażjoni jew skartar.[1]  ĠU L 145, 13.6.1977, p.1. Direttiva l-aħħar emendata bid-Direttiva 2003/92/KE (ĠU L 260, 11.10.2003, p.8)2. F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fit-03.03.2004, il-Gvern Awstrijak fittex l-awtorizzazzjoni li jintroduċi tliet miżuri li jidderogaw minn Artiklu 21(1) (a) tad-Direttiva 77/388/KEE.3. Skond Artiklu 27(2) tas-Sitt Direttiva, il-Kummissjoni informat lill-Istati Membri l-oħra b'itttra datata 26.03.2004 bit-talba tal-Gvern Awstrijak u b'ittra datata 30.03.2004 il-Kummissjoni notifikat lill-Awstrija li kellha l-informazzjoni kollha li hi tikkonsidra neċessarja għall-valutazzjoni tat-talba.4. Artiklu 21(1) tad-Direttiva 77/388/KEE, fil-verżjoni t'Artiklu 28g ta' l-imsemmi Artiklu, jistipula li, fis-sistema interna, il-persuna taxxabbli li jipprovdi prodotti jew servizzi taxxabbli hu normalment obbligat li jħallas taxxa fuq il-valur miżjud (VAT).5. L-iskop tad-derogazzjoni mitluba mill-Awstrija hi biex tagħmel ir-reċevitur responsabbli għat-taxxa tal-valur miżjud dovuta fit-tliet każijiet speċifiċi: L-ewwel, fuq il-provista ta' prodotti bħala sigurtà provduti minn persuna waħda taxxabbli bil-VAT għal oħra fl-eżekuzzjoni ta' dik is-sigurtà, it-tieni, fuq il-provista ta' prodotti wara ċ-ċessjoni fuq ir-riservazzjoni tal-pussess lil bniedem appuntat biex jidher għal ħaddieħor ("assignee") u l-eżerċizzju ta' dan id-dritt mill-appuntat ("assignee"); u t-tielet, fuq il-proprjetà immobbli f'bejgħ ġudizzjali f'irkant pubbliku lil persuna oħra taxxabbli bil-VAT, jekk dak li jipprovdi għażel it-tassazzjoni taħt l-Artiklu 13 Ċ tas-Sitt Direttiva. Il-miżuri mitluba għandhom ikunu kkunsidrati bħala miżuri li jimpedixxu ċerti tipi ta' evażjoni jew skartar ta' taxxa fis-setturi deskritti.6. Il-prodotti huma sikwit provduti bħala kollaterali minn persuna waħda taxxabbli bil-VAT għal oħra fl-eżekuzzjoni tas-sigurtà. Dan normalment jirrifletti sitwazzjoni fejn il-garanti li jipprovdi għandu kapaċità limitata biex iħallas id-djun, inklużi djun ta' taxxi. Meta r-riċevitur tal-kollaterali jeżerċita d-drittijiet tiegħu u jbiegħ il-kollaterali lil terza parti, dan il-bejgħ jiġġenera ukoll provista mill-garanti għar-reċivitur tal-kollaterali. F'dan il-każ ir-reċivitur tal-kollaterali jagħmel qligħ kemm mid-dħul tal-bejgħ tal-prodotti kollaterali kif ukoll mit-tnaqqis tat-taxxa tad-dħul tat-trasferiment tal-garanti lilu. Hu normalment ma jħallasx lill-garanti l-ammont ta' taxxi dovuti fuq il-provista mogħtija lilu. Anke jekk parti mid-dħul tal-bejgħ ikun mgħoddi lill-garanti, m'hemmx garanzija li dan ta' l-aħħar se juża dan id-dħul biex iħallas it-taxxa fuq id-dħul. In fatti kien hemm telf ta' VAT f'ħafna każijiet fejn ir-reċivitur tal-kollaterali ma setax ikun mċaħħad mid-dritt tiegħu li jnaqqas u l-garanti li jipprovdi ma setax jinżamm responsabbli għaliex hu kien fallut jew għeb. In-numru ta' każijiet bħal dawn jimpedixxi l-amministrazzjoni Awstrijaka tax-taxxa li jaddotta esklużivament miżuri fiskali jew non-fiskali bl-għan li tiżdied is-superviżjoni amministrattiva tan-negozju. Dawn jistgħu jkunu insuffiċjenti għaliex l-amministrazzjoni Awstrijaka fiskali ma tkunx kapaċi tidentifika dawk l-operaturi kollha mhux konformi jew takkwista l-identifikazzjoni tard wisq biex tiġbor il-VAT mitlufa. Id-dimensjoni tal-problemi li tiltaqa' magħhom l-amministrazzjoni Awstrijaka tinħtieġ miżuri legali. L-obbligu maħsub tar-reċivitur tal-VAT tikkonċerna biss negozji li normalment jeżerċitaw id-dritt li jnaqqsu u ma tkoprix persuni privati. Deroga simili diġà ngħatat lill-Ġermanja (Deċiżjoni tal-Kunsill 2002/439/KE tat-2 ta' Ġunju 2002 - ĠU L 151/12 tal-11 ta' Ġunju 2002).7. It-tieni xenarju jikkonċerna l-provista ta' prodotti wara ċessjoni tar-riservazzjoni ta' pussess lil bniedem appuntat biex jidher għal ħaddieħor ("assignee") u l-eżerċizzju ta' dan id-dritt mill-appuntat ("assignee"): F'każijiet fejn ix-xerrej tal-prodotti għandu kapaċità limitata biex iħallas id-djun tiegħu għax-xiri, il-fornitur tal-prodotti jista' jirriserva l-pussess u jċedi d-dritt li jeżerċita din ir-riservazzjoni u t-talba tal-prezz tax-xiri lil terza parti, normalment bank, bħala sigurtà fuq self mogħtija mit- terza parti lix-xerrej. Jekk ix-xerrej tal-prodotti ma jkomplix iħallas id-djun tiegħu fuq is-self, il-bank jeżerċita d-dritt tiegħu ta' pussess; dan jinvolvi provista ta' prodotti mix-xerrej oriġinali lill-bank. F'każ bħal dan il-bank normalment ma jħallasx lix-xerrej oriġinali it-taxxa dovuta fuq id-dħul fuq il-provista li jirċievi, imma jużaha biex iħallas id-dejn fuq is-self tax-xerrej oriġinali, bil-konsegwenza li l-awtoritajiet fiskali Awstrijaċi ma jistgħux jirkupraw il-VAT mix-xerrej oriġinali. Anke jekk parti mill-qligħ tal-bejgħ hi mgħodddija lix-xerrej oriġinali, xorta ma jkunx hemm garanzija li dan ta' l-aħħar se juża dak il-qligħ biex iħallas it-taxxa fuq id-dħul. Għalhekk dan it-tieni xenarju hu simili għall-eżekuzzjoni ta' sigurtà deskritta hawn fuq. In fatti, f'ħafna minn dawn ix-xenarji x-xerrejja oriġinali huma falluti jew jisparixxu qabel ma l-amministrazzjoni tat-taxxa Awstrijaka tkun tista' tidentifikahom u tirkupra l-VAT.8. It-tielet xenarju jikkonċerna l-provista ta' proprjetà immobbli mibjugħa f'irkant pubbliku lil persuna oħra taxxabbli bil-VAT fil-proċess ta' likwidazzjoni ġudizzjali ta' intrapriża li ppossediet proprjetà immobbli. Il-każijiet relevanti huma dawk fejn dak li jipprovdi għażel li jkollu responsabbiltà għat-taxxa għalkemm fiż-żmien tal-provista ma jkunx f'pożizzjoni finanzjarja li jħallas lill-awtoritajiet tat-taxxa t-taxxa li jkun invojsja lix-xerrej. Ix-xerrej normalment jista' jeżerċita d-dritt li jnaqqas u dak li jipprovdi ma jħallasx l-ebda VAT lill-awtoritajiet fiskali. L-effett hu dak li l-kredituri tal-bejjiegħ jitħallsu flus mid-debitur tagħhom aktar milli normalment jirċievu jekk il-bejgħ kien eżenti mill-VAT. Madankollu dan huwa ta' żvantaġġ għall-awtoritajiet fiskali li ma jistgħux jirkupraw il-VAT mingħand dak li jipprovdi għaliex sadanittant jiddikkjara falliment. Id-dimensjoni tal-problema ffaċċjata biha l-amministrazzjoni Awstrijaka għandha bżonn miżuri legali. Proprjetà immobbli hu prodott ta' valur għoli; allura anke l-ammont taxxabbli u t-telf f'termini ta' VAT - anke fuq transazzjoni waħda - hu partikolarment għoli. L-abolizzjoni ta' l-għażla li tirrendi provista ta' proprjetà immobbli taxxabbli mhix soluzzjoni. Il-valur tal-proprjetà immobbli normalment ikollu VAT moħbi u għaldaqstant iż-żamma ta' l-għażla hi neċessarja biex iżżomm is-sistema tal-VAT newtrali. F'dan l-isfond, jidher li r-responsabbiltà prevista tar-reċevitur tal-VAT hi in fatti s-soluzzjoni l-aktar propizja fiċ-ċirkonstanzi speċifiċi u għar-riskju partikolament għoli li tinvolvi. Id-deroga rikjesta tevita t-telf tal-VAT għaliex m'hemmx VAT imħallsa mill-awtoritajiet fiskali lil wieħed mill-operaturi ekonomiċi involuti. Is-soluzzjoni tevita wkoll responsabbiltà ta' taxxa doppja tal-fornitur u r-recivitur, li tista' tinvolvi riskju ekonomiku akbar għar-reċeivitur jekk hu responsabbli konġuntament. Is-soluzzjoni teħles lill-awtoritajiet fiskali minn tal-proċedura tqal tar-rikupru, fejn jistgħu biss jindirizzaw lir-reċevitur meta r-rikupru mill-fornitur tkun impossbbli. Tagħmel ir-responsabbiltà fiskali ta' terza persuna bħal nutar, li normalment tirriżulta fi spejjeż akbar għall-fornitur u r-reċivitur, superfluwa. Bħal fil-prattika d-deroga se tkopri biss provisti bejn persuni taxxabbli, limitata għal każijiet speċifiċi; in fatti l-għażla li tagħmel il-provista taxxabbli, tintuża biss fejn ir-reċevitur jista' normalment jeżerċita d-dritt tiegħu li jnaqqas. Derogi simili diġà ngħataw lill-Ġermanja (Deċiżjonijiet tal-Kunsill 2002/439/KE tat-2 ta' Ġunju 2002 - ĠU L 151/12 tal-11 ta' Ġunju 2002 u 2004/291/KE tat-30 ta' Marzu 2004 - ĠU L 94/59 tat-30 ta' Marzu 2004).Proposta għal DEĊIŻJONI TAL-KUNSILL Li tawtorizza l-Awstrija biex tapplika miżura li tidderoga minn Artiklu 21 tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi tal-qligħIL-KUNSILL TA' L-UNJONI EWROPEA,Fil-waqt li jieħu nota tat-Trattat li jistabilixxi l-Komunità Ewropea,Fil-waqt li jieħu nota tas-Sitt Direttiva tal-Kunsill (77/388/KEE) tas-17 ta' Mejju 1977 dwar l-armonizzazzjoni tal-liġijiet ta' l-Istati Membri li għandhom x'jaqsmu mat-taxxi tal-qligħ - Sistema komuni ta' taxxa tal-valur miżjud: bażi uniformi t'eżami  [2] u partikolarment Artiklu 27 paragrafu 1 u sussegwenti,[2]  ĠU L 145,13.06.1977,p.1., Direttiva l-aħħar emendata bid-Direttiva 2003/92/KE (ĠU L 260,11.10.2003,p.8).Fil-waqt li jieħu nota tal-proposta tal-Kummissjoni [3],[3]  ĠU Ċ , , p. .Fejn:(1) F'talba sottomessa lill-Kummissjoni u reġistrata mis-Segretarjat Ġenerali tal-Kummissjoni fit-03.03.2004, il-Gvern Awstrijak fittex l-awtorizzazzjoni li jintroduċi tliet miżuri li jidderogaw minn Artiklu 21(1) (a) tad-Direttiva 77/388/KEE,(2) L-iskop tad-derogazzjoni mitluba mill-Awstrija hi biex tagħmel ir-reċevitur responsabbli għat-taxxa tal-valur miżjud dovuta fit-tliet każijiet speċifiċi: L-ewwel, fuq il-provista ta' prodotti bħala sigurtà provduti minn persuna waħda taxxabbli bil-VAT għal oħra fl-eżekuzzjoni ta' dik is-sigurtà, it-tieni, fuq il-provista ta' prodotti wara ċ-ċessjoni fuq ir-riservazzjoni tal-pussess lil bniedem appuntat biex jidher għal ħaddieħor ("assignee") u l-eżeċizzju ta' dan id-dritt mill-appuntat ("assignee"); u t-tielet, fuq il-proprjetà immobbli f'bejgħ ġudizzjali f'irkant pubbliku lil persuna oħra taxxabbli bil-VAT, jekk il-fornitur għażel it-tassazzjoni taħt l-Artiklu 13 Ċ tas-Sitt Direttiva. Il-miżuri mitluba għandhom ikunu kkunsidrati bħala miżuri li jimpedixxu ċerti tipi ta' evażjoni jew skartar ta' taxxa fis-setturi deskritti,(3) Fejn prodotti huma provduti bħala kollaterali minn persuna waħda taxxabbli bil-VAT għal oħra fl-eżekuzzjoni ta' sigurtà, dan normalment jirrifletti sitwazzjoni fejn il-garanti li jipprovdi l-prodotti għandu kapaċità limitata biex iħallas id-djun tiegħu, inklużi id-djun tat-taxxi. Meta r-reċivitur tal-kollaterali li jirċeivi l-prodotti jeżerċita drittijietu u jbiegħ il-kollaterali lil terza parti, dan il-bejgħ jiġġenera ukoll provista mill-garanti lir-reċivitur tal-kollaterali. F'xenarji bħal dawn seħħ telf ta' VAT f'ħafna każijiet għaliex ir-reċivitur tal-kollaterali ma setax ikun imċaħħad mid-dritt tiegħu li jnaqqas u l-garanti li jipprovdi ma setax jinżamm responsabbli għaliex kien fallut jew għeb. Id-dimensjoni ffaċċjata biha l-amministrazzjoni Awstrijaka għandha bżonn miżuri legali. Ir-responsabbiltà prevista tar-reċivitur għal VAT tikkonċerna biss negozji li normalment jistgħu jeżerċitaw id-dritt li jnaqqsu u ma tkoprix persuni privati. Deroga simili diġà ngħatat lill-Ġermanja (Deċiżjoni tal-Kunsill 2002/439/KE tat-2 ta' Ġunju 2002 [4]).[4]  ĠU L 151, 11.06.2002 , p.12(4) F'każijiet fejn ix-xerrej tal-prodotti għandu kapaċità biex iħallas id-djun tiegħu għax-xiri, il-forniturtal-prodotti se jirriserva l-pussess u jista' jċedi d-dritt li jeżerċita din ir-riservazzjoni kif ukoll it-talba tal-prezz tax-xiri lil terza parti, normalment bank, bħala sigurtà fuq self mogħtija minn terza parti lix-xerrej. Jekk ix-xerrej tal-prodotti ma jkomplix iħallas id-djun tiegħu fuq is-self, il-bank jeżerċita id-dritt tiegħu ta' pussess; dan jinvolvi provista ta' prodotti mix-xerrej oriġinali lill-bank. F'każ bħal dan il-bank normalment ma jħallasx id-dħul mit-taxxa dovuta lix-xerrej oriġinali fuq il-provista li jirċievi, imma jużaha biex iħallas id-dejn fuq is-self tax-xerrej oriġinali, bil-konsegwenza ta' telf ta' VAT għall-awtoritajiet fiskali Awstrijaċi għaliex ix-xerrejja oriġinali huma normalment falluti jew sparixxew qabel ma l-amministrazzjoni tat-taxxa tista' tidentifikahom u tirkupra l-VAT. Għalhekk dan ix-xenarju hu simili għall-eżekuzzjoni ta' sigurtà deskritta hawn fuq.(5) Telf ta' VAT seħħ f'każijiet ta' provisti ta' proprjetà immobbli mibjugħa f'irkant pubbliku lil persuna oħra taxxabbli bil-VAT fil-proċess ta' likwidazzjoni ġudizzjali ta' l-intrapriża li ppossediet porpjetà immobbli u fejn dak li jipprovdi għażel li jkollu responsabbilta għat-taxxa għalkemm fiż-żmien tal-provista ma kienx f'pożizzjoni finanzjarja li jħallas lill-awtoritajiet tat-taxxa t-taxxa li jkun invojsja lix-xerrej. Ix-xerrej normalment seta' jeżerċita id-dritt tiegħu li jnaqqas u l-fornitur ma jħallasx l-ebda VAT lill-awtoritajiet fiskali. Id-dimensjoni tal-problema ffaċċjata biha l-amministrazzjoni Awstrijaka għandha bżonn miżuri legali. Il-proprjetà immobbli hi prodott ta' valur għoli; allura anke l-ammont taxxabbli u t-telf f'termini ta' VAT - anke fuq transazzjoni waħda - hu partikolarment għoli. Il-valur tal-proprjetà immobbli normalment ikollu VAT moħbija u għaldaqstant iż-żamma ta' l-għażla hi għalhekk neċessarja biex iżżomm is-sistema tal-VAT newtrali. F'dan l-isfond, jidher li r-responsabbiltà prevista tar-reċevitur tal-VAT hi in fatti s-soluzzjoni l-aktar propizja fiċ-ċirkonstanzi speċifiċi u għar-riskju partikolament għoli li tinvolvi. Id-deroga rikjesta tevita t-telf tal-VAT għaliex m'hemmx VAT imħallsa mill-awtoritajiet fiskali lil wieħed mill-operaturi ekonomiċi involuti. Is-soluzzjoni tevita wkoll responsabbiltà ta' taxxa doppja ta' dak li jipprovdi u ta' dak li jirċeivi, li tista' tinvolvi riskju ekonomiku akbar għar-reċeivitur u l-proċedura tqila tar-rikupru teħles lill-awtoritajiet fiskali, fejn jistgħu biss jindirizzaw lir-reċevitur meta r-rikupru mill-fornitur tkun impossbbli. Tevita r-responsabbiltà fiskali ta' terza persuna bħal nutar, li normalment tirriżulta fi spejjeż akbar għall-fornitur u ghar-reċivitur. Bħal fil-prattika d-deroga se tkopri biss provisti bejn persuni taxxabbli, limitata għal każijiet speċifiċi. Derogi simili diġà ngħataw lill-Ġermanja (Deċiżjonijiet tal-Kunsill 2002/439/KE tat-2 ta' Ġunju 2002 [5] u 2004/291/KE tat-30 ta' Marzu 2004 [6]).[5]  ĠU L 151, 11.06.2002 , p.12[6]  ĠU L 94, 30.03.2004, p.59(6) Id-deroga in kwistjoni ma taffettwax l-ammont ta' taxxa fuq il-valur miżjud dovuta fl-istadju finali tal-kunsum u m'għandhiex impatti negattivi fuq ir-riżorsi tal-Komunitajiet Ewropej stess mit-taxxa fuq il-valur miżjud.ADOTTA DIN ID-DEĊIŻJONI:Artiklu 1B'deroga minn Artiklu 21(1)(a) tad-Direttiva 77/388/KEE, kif emendata b'Artiklu 28g sussegwenti, l-Awstrija hawnhekk qed tkun awtorizzata taħtar ir-reċivitur tal-provisti tal-prodotti msemmija f'Artiklu 2 ta' din id-Deċiżjoni bħala l-persuna responsabbli li tħallas taxxa fuq il-valur miżjud.Artiklu 2Fil-każijiet li ġejjin ir-reċivitur tal-provista jista' jinħatar bħala l-persuna responsabbli li tħallas it-taxxa tal-valur miżjud:1. Il-provista tal-prodotti bħala sigurtà minn persuna taxxabbli bil-VAT għal oħra fl-eżekuzzjoni ta' dik is-sigurtà;2. Il-provista tal-prodotti wara ċ-ċessjoni tar-reservazzjoni tal-pussess lill-"assignee" u l-eżerċizzju ta' dan id-dritt mill-"assignee";3. Il-provista ta' proprjetà immobbli mibjugħa f'irkant pubbliku lil persuna oħra taxxabbli bil-VAT fil-process ta' likwidazzjoni gudizzjali ta' intrapriza li tippossiedi proprjetà immobbli mibjugħa, jekk il-fornitur jeżerċita d-dritt li jintaxxa l-provista.Artiklu 3Din id-deċiżjoni tispiċċa fil-31 ta' Diċembru 2008.Artiklu 4Din id-deċiżjoni hi indirizzata lill-AwstrijaMagħmula fi Brussel,Għall-KunsillIl-President


				|

		52012PC0661

			Proposta għal DEĊIŻJONI TAL-KUNSILL li temenda d-Deċiżjoni 2010/39/KE li tawtorizza lill-Portugall li jkompli japplika miżuri ta’ deroga mill-Artikoli 168, 193 u 250 tad-Direttiva 2006/112/KE dwar is-sistema komuni ta’ taxxa fuq il-valur miżjud /* COM/2012/0661 final - 2012/0314 (NLE) */

			   	MEMORANDUM TA' SPJEGAZZJONI
1.           IL-KUNTEST TAL-PROPOSTA
Ir-raġunijiet u l-għanijiet
tal-proposta
Skont l-Artikolu 395(1)
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud, il-Kunsill, bi qbil
unanimu fuq proposta mill-Kummissjoni, jista' jawtorizza lil kwalunkwe Stat
Membru biex japplika miżuri speċjali ta' deroga mid-Direttiva
msemmija biex jissimplifika l-proċedura ta' ħlas tat-taxxa jew biex
iwaqqaf milli jsiru ċerti tipi ta' evażjoni jew evitar tat-taxxa.
B’ittra rreġistrata mal-Kummissjoni
fit-18 ta' April 2012, ir-Repubblika Portugiża talbet awtorizzazzjoni biex
tkompli tapplika miżura ta’ deroga mill-Artikoli 168, 193 u 250
tad-Direttiva 2006/112/KE, sabiex tapplika skema speċjali mhux
obbligatorja għall-bejgħ fid-djar.
B'konformità mal-Artikolu 395(2)
tad-Direttiva 2006/112/KE, b’ittra ddatata
l-1 ta’ Ġunju 2012 il-Kummissjoni infurmat lill-Istati
Membri l-oħra bit-talba li saret mir-Repubblika Portugiża.
Il-Kummissjoni nnotifikat lir-Repubblika Portugiża, b’ittra datata s-6 ta’
Ġunju 2012, li kellha l-informazzjoni kollha meħtieġa biex
tikkunsidra t-talba.
Kuntest ġenerali
L-Artikolu 168
tad-Direttiva 2006/112/KE jistipula li persuna taxxabbli hija intitolata
li tnaqqas il-VAT imħallsa fuq dak li tkun xtrat għall-iskop
tat-tranżazzjonijiet taxxabbli tagħha. L-Artikolu 193
tad-Direttiva 2006/112/KE jipprevedi li l-VAT titħallas minn
kwalunkwe persuna taxxabbli li tkun qed twettaq provvista taxxabbli ta'
merkanzija jew servizzi, minbarra fejn din titħallas minn persuna
oħra fil-każijiet imsemmija fl-Artikoli 194 sa 199 u
fl-Artikolu 202. L-Artikolu 250(1) tad-Direttiva 2006/112/KE
jipprevedi li kull persuna taxxabbli tippreżenta denunzja tal-VAT li
tistipula l-informazzjoni kollha meħtieġa biex tinħadem it-taxxa
li tkun trid titħallas u t-tnaqqis li jrid isir, inkluż, sa fejn ikun
meħtieġ biex tiġi stabbilita l-bażi tal-valutazzjoni,
il-valur totali tat-tranżazzjonijiet li jkollhom x'jaqsmu ma' dawn
it-taxxi u tnaqqis u l-valur ta' kwalunkwe tranżazzjonijiet eżenti.
Il-miżura tar-Repubblika Portugiża,
madankollu, tiddevja mid-dispożizzjonijiet hawn fuq imsemmija. Din
l-iskema mhux obbligatorja speċjali tirrigwarda ditti li huma attivi
fis-settur tal-bejgħ fid-djar li jissodisfaw kundizzjonijiet speċifiċi
u li huma awtorizzati mill-awtoritajiet kompetenti tat-taxxa biex japplikaw dik
l-iskema. Id-ditti inkwistjoni jagħmlu użu minn rivendituri
intermedji billi jbiegħu l-prodotti tagħhom direttament lil dawn
ir-rivendituri li, min-naħa tagħhom, ibigħu l-istess prodotti
direttament lill-konsumaturi finali.
B’deroga mill-Artikolu 193
tad-Direttiva 2006/112/KE, dawk id-ditti li għalihom tapplika
l-iskema jsiru responsabbli għall-ħlas tal-VAT li tkun fuq
ir-rivendituri tal-provvisti lill-konsumaturi finali. B’deroga
mill-Artikolu 168 tad-Direttiva 2006/112/KE, dawk id-ditti huma
mogħtija d-dritt li jnaqqsu l-VAT dovuta jew imħallsa mir-rivendituri
tagħhom għall-merkanzija korrispondenti li jkunu fornewlhom. Permezz
ta' deroga mill-Artikolu 250 tad-Direttiva 2006/112/KE, l-obbligu
tar-rivendituri li jissottomettu denunzja tal-VAT relatata mal-merkanzija li
l-impriżi awtorizzati jkunu fornewlhom u l-provvista ta' dik il-merkanzija
lill-konsumaturi finali, hija ttrasferita lill-impriża awtorizzata.
Huma biss dawk id-ditti li l-fatturat totali
tagħhom jinkiseb mill-bejgħ fid-djar mir-rivendituri li jaġixxu
f’isimhom u fuq inizjattiva tagħhom li jistgħu jkunu awtorizzati
jużaw dik l-iskema speċjali, sakemm il-prodotti kollha mibjugħa
mill-impriża jkunu inklużi f’lista ta’ prezzijiet stabbilita minn
qabel applikabbli fl-istadju finali tal-konsum u li l-impriża tbigħ
il-prodotti tagħha direttament lil rivendituri li, min-naħa
tagħhom, ibigħuhom direttament lill-konsumaturi finali.
Il-miżura li tidderoga tar-Repubblika Portugiża
kienet inizjalment mogħtija bid-Deċiżjoni
tal-Kunsill 2004/738/KE[1]
għal perjodu sal-31 ta' Diċembru 2009 u kienet
mogħtija għal darb’oħra bid-Deċiżjoni tal-Kunsill
2009/39/UE[2]
sal-31 ta’ Diċembru 2012.
Fit-talba attwali tagħha, ir-Repubblika
Portugiża infurmat lill-Kummissjoni li r-raġunijiet li għalihom
il-Kunsill ħa d-Deċiżjoni tiegħu 2010/39/UE għadhom
validi u spjegat li l-miżura speċjali qed tiġi applikata sa issa
u kienet utli ħafna f’termini tas-simplifikazzjoni tal-ġbir tal-VAT u
ż-żamma ta' kontroll aktar effettiv tal-VAT f'dan is-settur.
Ġeneralment, id-derogi jingħataw
għal żmien limitat bil-għan li ssir valutazzjoni dwar jekk
il-miżura speċjali hijiex xierqa u effikaċi. F'dan ir-rigward,
fuq il-bażi tal-informazzjoni pprovduta mir-Repubblika Portugiża,
il-Kummissjoni tifhem li l-miżura speċjali fil-kwistjoni tipprovdi
faċilitazzjoni kemm lill-amministrazzjonijiet tat-taxxa kif ukoll
lin-negozji minħabba li tikkonċerna numru żgħir ħafna
ta' kontribwenti tat-taxxa mingħajr struttura xierqa jew kapaċità
organizzattiva li jikkonformaw mar-rekwiżiti stabbiliti fil-liġi
tal-VAT. L-ammont ta’ taxxa dovut fil-livell tal-konsum finali huwa affettwat
biss b’mod negliġibbli. Għalhekk, huwa xieraq li l-miżura ta’
deroga tiġi estiża.
Madankollu, kwalunkwe estensjoni għandha
tkun limitata fiż-żmien sabiex ikun jista’ jiġi valutat jekk
il-kundizzjonijiet li fuqhom huma msejsa d-derogi, ikunu għadhom validi.
Għalhekk, qed jiġi propost li d-deroga tiġi estiża sa tmiem
l-2015 u li r-Repubblika Portugiża tiġi mitluba tippreżenta,
flimkien ma' talba ta' estensjoni, rapport, sal-1 ta' April 2015 l-aktar tard,
li jinkludi reviżjoni tal-applikazzjoni tal-miżura speċjali
fil-każ li jkun hemm il-ħsieb li tingħata estensjoni ulterjuri
lil hinn mill-2015.
Id-dispożizzjonijiet eżistenti
fil-qasam tal-proposta
Mhux applikabbli.
Konsistenza ma' politiki u għanijiet
oħrajn tal-Unjoni
Mhux applikabbli.
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET
TAL-IMPATT
Konsultazzjoni mal-partijiet interessati
Mhux rilevanti.
Ġbir u użu tal-kompetenzi
Ma kienx hemm bżonn ta’ għarfien
espert estern.
Valutazzjoni tal-impatt
Il-proposta hija mfassla biex tħaffef
il-proċedura tal-intaxxar, u għaldaqstant għandha impatt
potenzjalment pożittiv fuq in-negozji kif ukoll fuq
l-amministrazzjonijiet. Is-soluzzjoni ġiet identifikata mir-Repubblika
Portugiża bħala miżura adatta.
3.           L-ELEMENTI LEGALI
TAL-PROPOSTA
Sommarju tal-azzjoni proposta
Il-proposta għandha l-għan li
tawtorizza lir-Repubblika Portugiża biex tkompli tapplika miżura ta’
deroga mill-Artikoli 168, 193 u 250 tad-Direttiva 2006/112/KE sabiex
titħalla timponi fuq ċerti impriżi awtorizzati l-obbligu tal-VAT
għall-provvisti ta' oġġetti lill-konsumaturi finali magħmula
minn rivendituri intermedji, fejn dawk l-impriżi awtorizzati
jingħataw id-dritt li jnaqqsu l-VAT dovuta jew imħallsa
mir-rivendituri għax-xiri rispettiv ta' dawk l-oġġetti u
t-trasferiment lejn l-impriżi awtorizzati tal-obbligu tar-rivendituri li jissottomettu
denunzja tal-VAT marbuta mal-provvisti ta' dawk l-oġġetti minn
impriżi awtorizzati għar-rivendituri u mir-rivendituri
lill-konsumaturi finali.
L-applikazzjoni u l-ħtieġa li jkun
hemm miżuri ta’ deroga għandhom jiġu riveduti u għandu jsir
rapport dwarhom mir-Repubblika Portugiża meta din titlob estensjoni.
Id-Deċiżjoni tiskadi fid-data speċifikata hemmhekk.
Il-bażi legali
L-Artikolu 395(1) tad-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud.
Il-prinċipju tas-sussidjarjetà
Il-proposta taqa’ taħt il-kompetenza
esklussiva tal-Unjoni. Għalhekk, il-prinċipju tas-sussidjarjetà ma
japplikax.
Il-prinċipju tal-proporzjonalità
Il-proposta hija konformi mal-prinċipju
tal-proporzjonalità għar-raġunijiet li ġejjin:
Din id-Deċiżjoni tikkonċerna
awtorizzazzjoni mogħtija lil Stat Membru fuq it-talba tiegħu stess u
ma timplika l-ebda obbligu.
Minħabba l-ambitu limitat tad-deroga,
il-miżura speċjali hija proporzjonata mal-għan mixtieq.
L-għażla tal-istrumenti
Strumenti proposti: Deċiżjoni
tal-Kunsill.
Mezzi oħra ma jkunux adegwati
għar-raġunijiet li ġejjin:
Skont l-Artikolu 395 tad-Direttiva
tal-Kunsill 2006/112/KE, deroga mir-regoli komuni tal-VAT hija possibbli
biss bl-awtorizzazzjoni tal-Kunsill li jkun qiegħed jaġixxi b'mod
unanimu fuq proposta mill-Kummissjoni. L-uniku strument xieraq huwa
Deċiżjoni tal-Kunsill peress li tista' tiġi indirizzata lil Stat
Membru individwali.
4.           IMPLIKAZZJONIJIET
BAĠITARJI
Il-proposta mhux ser ikollha impatt negattiv
fuq ir-riżorzi proprji tal-Unjoni mill-VAT,
5.           ELEMENTI FAKULTATTIVI
Il-proposta tinkludi klawżola ta’
reviżjoni u klawżola sunset.
2012/0314 (NLE)
Proposta għal
DEĊIŻJONI TAL-KUNSILL
li temenda d-Deċiżjoni 2010/39/KE
li tawtorizza lill-Portugall li jkompli japplika miżuri ta’ deroga
mill-Artikoli 168, 193 u 250 tad-Direttiva 2006/112/KE dwar is-sistema komuni
ta’ taxxa fuq il-valur miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva
tal-Kunsill 2006/112/KE tat-28 ta' Novembru 2006 dwar
is-sistema komuni ta’ taxxa fuq il-valur miżjud[3], u b’mod
partikolari l-Artikolu 395(1) tagħha,
Wara li kkunsidra l-proposta tal-Kummissjoni
Ewropea,
Billi:
(1)
B’ittra rreġistrata mal-Kummissjoni fit-18 ta’
April 2012, il-Portugall talab awtorizzazzjoni biex ikompli japplika
miżura speċjali li kienet mogħtija qabel mid-Deċiżjoni
tal-Kunsill 2010/39/UE[4],
li tidderoga mid-dispożizzjonijiet tad-Direttiva 2006/112/KE li tirregola
d-dritt tat-tnaqqis, il-persuna obbligata li tħallas it-taxxa u l-obbligu
li tiġi sottomessa denunzja tal-VAT.
(2)
B’konformità mat-tieni subparagrafu
tal-Artikolu 395(2) tad-Direttiva 2006/112/KE, il-Kummissjoni infurmat
lill-Istati Membri l-oħrajn bit-talba tal-Portugall permezz ta’ ittra
datata l-1 ta’ Ġunju 2012. Permezz ta' ittra datata
s-6 ta' Ġunju 2012, il-Kummissjoni nnotifikat
lill-Portugall li kellha l-informazzjoni kollha meħtieġa biex tqis
it-talba.
(3)
Il-miżura derogatorja tal-Portugall tiddevja
mid-dispożizzjonijiet tad-Direttiva 2006/112/KE minħabba li tippermetti
l-applikazzjoni ta' skema speċjali b'għażla li tikkonċerna
impriżi partikolari li jaġixxi fin-negozju tal-bejgħ fid-djar li
jissodisfaw kundizzjonijiet speċifiċi, fejn awtorizzati
mill-awtoritajiet fiskali kompetenti. Dawk id-ditti japplikaw mudell
partikolari tan-negozju billi jbiegħu l-prodotti tagħhom direttament
lil rivendituri intermedji li, min-naħa tagħhom, ibigħu l-istess
prodotti direttament lill-konsumaturi finali.
(4)
Il-miżura speċjali tidderoga
mill-Artikolu 168 tad-Direttiva 2006/112/KE li tirregola d-dritt ta' persuna
taxxabbli li tnaqqas il-VAT imposta fuq oġġetti u servizzi fornuti
lilha għall-finijiet tat-tranżazzjonijiet taxxabbli tagħha billi
tagħti lil dawk id-ditti id-dritt li jnaqqsu l-VAT dovuta jew
imħallsa mir-rivendituri tagħhom għal merkanzija korrispondenti
li ġiet fornuta lilhom.
(5)
Il-miżura speċjali tidderoga
mill-Artikolu 193 tad-Direttiva 2006/112/KE li tirregola l-obbligu li
titħallas il-VAT billi tistabbilixxi dawk id-ditti li għalihom
tapplika l-iskema bħala l-persuna responsabbli għall-ħlas
tal-VAT fuq il-forniment tal-oġġetti mir-rivendituri tagħhom
lill-konsumaturi finali.
(6)
Il-miżura speċjali tidderoga
mill-Artikolu 250 tad-Direttiva 2006/112/KE li tirregola l-obbligu li tiġi
sottomessa denunzja tal-VAT billi tittrasferixxi l-obbligu tar-rivendituri li
jissottomettu denunzja tal-VAT dwar oġġetti relatati li d-ditti
tagħhom ikunu pprovdewlhom u l-provvista ta' dik il-merkanzija
lill-konsumaturi finali.
(7)
Il-miżura speċjali tista' tiġi
applikata biss minn dawn id-ditti li l-fatturat totali tagħhom jinkiseb
mill-bejgħ fid-djar magħmul minn rivendituri li jaġixxu
f’isimhom u fuq inizjattiva tagħhom, sakemm il-prodotti kollha
mibjugħa mill-impriża ikunu inklużi f’lista ta’ prezzijiet stabbilita
minn qabel applikabbli fl-istadju finali tal-konsum u li l-impriża
tbigħ il-prodotti tagħha direttament lir-rivendituri li,
min-naħa tagħhom, ibigħuhom direttament lill-konsumaturi finali.
(8)
Din l-iskema speċjali għandha l-effett li
tiżgura li l-VAT miġbura fl-istadju tal-kummerċ bl-imnut fuq
il-bejgħ tal-prodotti provenjenti minn dawn l-impriżi titħallas
kif suppost lit-Teżor u, b’dan il-mod biex tiġi evitata l-frodi
fiskali. Tippermetti wkoll faċilitazzjoni għall-amministrazzjoni
tat-taxxa billi tissimplifika l-arranġamenti għall-ġbir tal-VAT
u tnaqqas l-obbligi tar-rivendituri fir-rigward tal-VAT.
(9)
Skont l-informazzjoni provduta mill-Portugall,
is-sitwazzjoni legali u fattwali li ġġustifikat l-applikazzjoni
preċedenti tal-miżura speċjali kkonċernata ma nbidlitx u
għadha teżisti. Il-Portugall għandu għalhekk jiġi
awtorizzat ikompli japplika din il-miżura speċjali għal perijodu
ieħor, iżda limitat fiż-żmien sal-31 ta' Diċembru
2015, sabiex jingħata żmien għal reviżjoni
tan-neċessità u l-effettività tal-miżura tad-deroga.
(10)
Fejn il-Portugall jikkunsidra li estensjoni
ulterjuri lil hinn mill-2015 hi meħtieġa, għandu jressaq rapport
dwar l-applikazzjoni tal-miżura lill-Kummissjoni, flimkien ma' talba
għall-estensjoni mhux iktar tard mill-31 ta' Marzu 2015 sabiex
iħalli biżżejjed żmien biex il-Kummissjoni teżamina
t-talba u biex, f'każ li l-Kummissjoni tressaq proposta, il-Kunsill
jadottaha.
(11)
Id-deroga se jkollha biss effett negliġibbli
fuq l-ammont globali ta’ taxxa miġbura fl-istadju tal-konsum finali u mhux
se jkollha effetti negattivi fuq ir-riżorsi proprji tal-Unjoni li
jinġabru mit-taxxa fuq il-valur miżjud.
(12)
Id-Deċiżjoni 2010/39/UE għandha
għalhekk tiġi emendata skont dan.
ADOTTA DIN ID-DEĊIŻJONI:
Artikolu 1
L-Artikolu 4 tad-Deċiżjoni
2010/39/UE jinbidel b’dan li ġej:
'Artikolu 4
1.
Din id-Deċiżjoni tiskadi nhar il- 31 ta’
Diċembru 2015.
2.
Kwalunkwe talba għal estensjoni
tal-miżura speċjali prevista f’din id-Deċiżjoni tiġi
ppreżentata lill-Kummissjoni sa mhux aktar tard
mill-31 ta’ Marzu 2015.
Din it-talba tkun akkumpanjata minn rapport dwar l-applikazzjoni
tal-miżura speċjali. '
Artikolu 2
Din id-Deċiżjoni tapplika
mill-1 ta' Jannar 2013.
Artikolu 3
Din
id-Deċiżjoni hija indirizzata lill-Portugall.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 325, 28.10.2004, p. 62
[2]               ĠU L 19, 23.1.2010, p. 5
[3]               ĠU
347, 11.12.2006, p.1.
[4]               ĠU L
19, 23.1.2010, p. 5


title: Proposta għal deċiżjoni tal-Kunsill dwar l-eżistenza ta' defiċit eċċessiv fil-Bulgarija

text:
     MT

MT        MT
 ---pagebreak---      IL-KUMMISSJONI EWROPEA

                                     Brussel 6.7.2010
                                     SEG(2010) 882 finali

                        Proposta għal

               DEĊIŻJONI TAL-KUNSILL

      dwar l-eżistenza ta' defiċit eċċessiv fil-Bulgarija

MT                                                          MT
 ---pagebreak---                                   MEMORANDUM TA’ SPJEGAZZJONI

     1.       L-APPLIKAZZJONI TAL-PATT TA' STABBILTÀ U TKABBIR FIL-QAGĦDA TAL-KRIŻI
              ATTWALI

     Ħafna pajjiżi tal-UE bħalissa qed jiffaċċjaw defiċits pubbliċi ta' 'l fuq mill-valur ta’ referenza
     ta' 3 % tal-PGD stabbilit mit-Trattat. Id-deterjorament ta’ spiss qawwi fid-defiċit kif ukoll il-
     pożizzjonijiet tad-dejn għandhom jitqiesu fil-kuntest tal-kriżi finanzjarja u t-tnaqqis fir-ritmu
     ekonomiku globali bla preċedent fl-2008/09. Hemm bosta fatturi involuti. L-ewwel nett, it-
     tnaqqis fir-ritmu ekonomiku jġib miegħu inqas dħul mit-taxxi u iktar infiq għall-benefiċċji
     soċjali (per.eż. benefiċċji għall-qgħad). It-tieni, waqt li għarfet li l-politiki baġitarji għandhom
     sehem importanti x’jagħtu fil-qagħda ekonomika straordinarja attwali, il-Kummissjoni talbet
     biex ikun hemm stimulu fiskali fil-Pjan Ewropew ta' Rkupru Ekonomiku (PERE) tagħha ta’
     Novembru 2008, li ġie approvat mill-Kunsill Ewropew f’Diċembru. Il-Pjan jispjega li l-
     istimulu għandu jkun f'waqtu, immirat u temporanju u differenzjat madwar l-Istati Membri
     biex jirrifletti l-pożizzjonijiet differenti f'termini ta' sostenibbiltà u kompetittività tal-finanzi
     pubbliċi u għandu jitneħħa ladarba jitjiebu l-kundizzjonijiet ekonomiċi. Fl-aħħar nett, diversi
     pajjiżi ħadu miżuri biex jistabbilizzaw is-settur finanzjarju, u xi wħud minnhom kellhom
     impatt fuq il-pożizzjoni tad-dejn jew jikkostitwixxu riskju ta’ defiċits u dejn ogħla fil-ġejjieni,
     għalkemm xi wħud mill-ispejjeż ta’ sostenn tal-gvern jistgħu jiġu rkuprati fil-ġejjieni.

     Il-Patt ta’ Stabbiltà u Tkabbir jirrikjedi li l-Kummissjoni tagħti bidu għall-proċedura ta'
     żbilanċ eċċessiv (PŻE) kull meta d-defiċit ta’ Stat Membru jkun aktar mill-valur ta’ referenza
     ta’ 3 % tal-PGD. L-emendi għall-Patt ta’ Stabbiltà u Tkabbir tal-2005 kellhom l-għan li
     jiżguraw li l-isfond ekonomiku u baġitarju, b’mod partikolari, jiġi kkunsidrat bis-sħiħ fl-
     istadji kollha tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li
     jappoġġja l-politiki tal-gvern għal ritorn ta’ malajr lejn pożizzjonijiet baġitarji mingħajr
     problemi billi titqies is-sitwazzjoni ekonomika, u għalhekk tiġi żgurata s-sostenibbiltà tal-
     finanzi pubbliċi fit-tul.

     2.       PASSI LI TTIEĦDU FIL-PROĊEDURA TA' ŻBILANĊ EĊĊESSIV

     L-Artikolu 126 tat-Trattat dwar il-Funzjonament tal-Unjoni Ewropea (TFUE) jistipula
     proċedura ta’ żbilanċ eċċessiv (PŻE). Din il-proċedura hija speċifikata aktar fir-Regolament
     tal-Kunsill (KE) Nru 1467/97 “dwar li titħaffef u li tiġi ċċarata l-implimentazzjoni tal-
     proċedura ta’ defiċit eċċessiv”1, li hija parti mill-Patt ta’ Stabbiltà u Tkabbir.

     Skont l-Artikolu 126(2) tat-Trattat, il-Kummissjoni trid tissorvelja l-konformità mad-
     dixxiplina baġitarja fuq il-bażi ta' żewġ kriterji, jiġifieri: (a) jekk il-proporzjon tad-defiċit
     ippjanat tal-gvern, jew dak attwali, mal-prodott gross domestiku (PGD) jaqbiżx il-valur ta’
     referenza ta’ 3 % (sakemm il-proporzjon ma jkunx naqas sostanzjalment u kontinwament, u
     jkun laħaq livell qrib il-valur ta’ referenza; jew, alternattivament, l-eċċess fuq il-valur ta'
     referenza jkun biss eċċezzjonali u temporanju u l-proporzjon jibqa' qrib il-valur ta' referenza);
     u (b) dwar jekk il-proporzjon tad-dejn tal-gvern fir-rigward tal-PDG jaqbiżx il-valur ta’

     1
             ĠU L 209, 2.8.1997, p. 6. Ir-rapport iqis ukoll “L-ispeċifikazzjonijiet dwar l-implimentazzjoni tal-Patt
             ta' Stabbiltà u Tkabbir Ekonomiku u l-linji gwida dwar il-forma u l-kontenut ta' programmi ta' stabbiltà
             u konverġenza”, approvati mill-Kunsill ECOFIN tal-10 ta’ Novembru 2009, disponibbli fuq
             http://ec.europa.eu/economy_finance/about/activities/sgp/main_en.htm.

EN                                                         2                                                            EN
 ---pagebreak---      referenza ta’ 60% (sakemm il-proporzjon ma jkunx qed jonqos b’mod suffiċjenti u jersaq lejn
     il-valur ta’ referenza b’ritmu sodisfaċenti).

     L-Artikolu 126(3) jistipula li, jekk Stat Membru ma jissodisfax ir-rekwiżiti ta’ kriterju wieħed
     jew tat-tnejn li huma, il-Kummissjoni għandha tħejji rapport. Dan ir-rapport għandu wkoll
     “iqis jekk id-defiċit tal-gvern jaqbiżx in-nefqa tal-gvern għall-investiment u jqis il-fatturi l-
     oħra kollha rilevanti, inkluża l-pożizzjoni ekonomika u baġitarja tal-Istat Membru għal
     perjodu ta’ żmien medju”.

     Abbażi tad-dejta notifikata mill-awtoritajiet Bulgari f’April 20102 u sussegwentement
     ivvalidata mill-Eurostat3 u meta jitqies it-tbassir tas-servizzi tal-Kummissjoni tar-
     rebbiegħa 2010, il-Kummissjoni adottat rapport skont l-Artikolu 126(3) għall-Bulgarija fit-
     12 ta’ Mejju 20104.

     Sussegwentement, u b’konformità mal-Artikolu 126(4), il-Kumitat Ekonomiku u Finanzjarju
     fassal opinjoni dwar ir-rapport tal-Kummissjoni tas-27 ta’ Mejju 2010.

     3.       L-EŻISTENZA TA' DEFIĊIT EĊĊESSIV

     Skont id-dejta nnotifikata mill-awtoritajiet Bulgari f'April 2010, id-defiċit pubbliku fil-
     Bulgarija laħaq it-3,9 % tal-PGD fl-2009, biex b'hekk qabeż il-valur ta' referenza ta' 3 % tal-
     PGD. Ir-rapport tal-Kummissjoni skont l-Artikolu 126(3) qies li d-defiċit ma kienx qrib il-
     valur ta’ referenza ta' 3 % tal-PGD iżda li l-eċċess fuq il-valur ta’ referenza jista' jiġi
     kkwalifikat bħala eċċezzjonali fi ħdan it-tifsira tat-Trattat u l-Patt ta’ Stabbiltà u Tkabbir.
     B'mod partikolari, dan irriżulta mit-tnaqqis aħrax fir-ritmu ekonomiku fis-sens tat-Trattat u l-
     Patt ta' Stabbiltà u Tkabbir, hekk kif il-kriżi globali ekonomika u finanzjarja laqtet sew l-
     ekonomija tal-Bulgarija u l-volum tat-tkabbir negattiv annwali tal-PGD laħaq il-5 % fl-2009.
     Barra minn hekk, l-eċċess fuq il-valur ta’ referenza jista' jitqies bħala temporanju. Skont it-
     tbassir tas-servizzi tal-Kummissjoni tar-rebbiegħa 2010, ibbażat fuq assunzjoni tal-ebda bidla
     fil-politika, diġa' fl-2010, id-defiċit pubbliku se jinżel taħt il-valur ta' referenza flimkien mal-
     istabbilizzazjoni tal-ekonomija u bħala riżultat tal-miżuri tal-konsolidament fiskali mħabbra
     mill-gvern fl-aħħar ta' Marzu 2010. F'notifika sottomessa fit-22 ta' Ġunju 2010, l-awtoritajiet
     Bulgari komplew jirrevedu d-defiċit ippjanat għall-2010 għal 3,8 % tal-PGD, 'il fuq u mhux
     viċin tal-valur ta' referenza. Il-kriterju tad-defiċit fit-Trattat mhuwiex sodisfatt.

     Id-dejta fin-notifika PŻE ta' April 2010 turi li d-dejn gross pubbliku għadu sew taħt il-valur ta'
     referenza ta' 60 % tal-PGD u fl-2009 kien ta' 14,8 % tal-PGD. It-tbassir tas-servizzi tal-
     Kummissjoni tar-rebbiegħa 2010 jipprevedi li l-proporzjon ta' dejn se jiżdied matul il-perjodu
     2010-2011, imma li jibqa' taħt id-19 % tal-PGD. F'notifika sottomessa fit-22 ta' Ġunju 2010,
     l-awtoritajiet Bulgari komplew jirrevedu d-dejn ippjanat għall-2010 għal 15,3 % tal-PGD. Il-
     kriterju tad-dejn fit-Trattat huwa sodisfatt.

     2
            Skont ir-Regolament tal-Kunsill (KE) Nru 479/2009, l-Istati Membri għandhom jirrappurtaw lill-
            Kummissjoni, darbtejn fis-sena, il-livelli ppjanati u attwali tad-dejn u tad-defiċit tal-gvern tagħhom. In-
            notifika l-iżjed reċenti tal-Bulgarija tinsab fuq:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
     3
            L-Istqarrija għall-Istampa mill-Eurostat Nru 55/2010 tat-22 ta’ April 2010.
     4
            Id-dokumenti kollha relatati mal-PŻE għall-Bulgarija jistgħu jinsabu fuq il-websajt li ġejja:
            http://ec.europa.eu/economy_finance/sgp/deficit/countries/index_en.htm.

EN                                                          3                                                             EN
 ---pagebreak---      B'konformità mad-dispożizzjonijiet fit-Trattat u fil-Patt ta' Stabbiltà u Tkabbir, fir-rapport
     tagħha l-Kummissjoni analizzat ukoll il-"fatturi rilevanti". Skont il-Patt ta' Stabbiltà u
     Tkabbir, dawn jistgħu jitqiesu biss fl-istadji li jwasslu għad-deċizjoni dwar l-eżistenza ta'
     defiċit eċċessiv jekk id-defiċit jissodisfa l-kundizzjoni doppja ta' qrubija u ta' temporanjetà.
     Fil-każ tal-Bulgarija, il-kundizzjoni doppja mhix milħuqa. Meqjusa fuq il-mertu tagħhom
     innifishom, il-fatturi rilevanti fil-każ attwali dwar bilanċ jidhru li huma relattivament
     favorevoli.

     L-opinjoni tal-Kumitat Ekonomiku u Finanzjarju skont l-Artikolu 126(4) tat-Trattat hija
     konsistenti mal-valutazzjoni fir-rapport tal-Kummissjoni skont l-Artikolu 126(3) dwar l-
     eżistenza ta' defiċit eċċessiv.

     Il-Kummissjoni, wara li qieset ir-rapport tagħha skont l-Artikolu 126(3) u l-opinjoni tal-
     Kumitat Ekonomiku u Finanzjarju skont l-Artikolu 126(4), hija tal-opinjoni li jeżisti defiċit
     eċċessiv fil-Bulgarija. Din l-opinjoni, adottata mill-Kummissjoni fit-12 ta’ Mejju 2010, qed
     tiġi hawn indirizzata lill-Kunsill skont l-Artikolu 126(5). Il-Kummissjoni qiegħda
     tirrakkomanda li l-Kunsill għandu jiddeċiedi kif xieraq, b'konformità mal-Artikolu 126(6).
     Barra minn hekk, il-Kummissjoni qiegħda tressaq quddiem il-Kunsill rakkomandazzjoni għal
     Rakkomandazzjoni tal-Kunsill li għandha tiġi indrizzata lill-Bulgarija bl-għan li din ittemm
     is-sitwazzjoni ta' defiċit eċċessiv skont l-Artikolu 126(7).

     4.       RAKKOMANDAZZJONIJIET BIEX TINTEMM IL-QAGĦDA TA' DEFIĊIT EĊĊESSIV

     Skont l-Artikolu 3(4) tar-Regolament tal-Kunsill (KE) Nru 1467/97, ir-rakkomandazzjoni tal-
     Kunsill magħmula skont l-Artikolu 126(7) għandha tistabbilixxi skadenza ta’ mhux aktar
     minn sitt xhur għal azzjoni effettiva li għandha tittieħed mill-Istat Membru kkonċernat kif
     ukoll skadenza għall-korrezzjoni tad-defiċit eċċessiv, li “għandha ssir fis-sena ta' wara l-
     identifikazzjoni tiegħu sakemm ma jkunx hemm ċirkostanzi speċjali”. L-Artikolu 2(6) tar-
     Regolament jimplika li l-“fatturi rilevanti” meqjusa fir-rapport tal-Kummissjoni skont l-
     Artikolu 126(3) tat-Trattat għandhom jitqiesu biex jiġi deċiż jekk jeżistux ċirkustanzi speċjali.
     L-Artikolu 3(4) tar-Regolament jispeċifika li l-Kunsill għandu jirrakkomanda li l-Istat
     Membru jikseb “titjib annwali minimu ta’ mill-inqas 0,5 % tal-PGD bħala punt ta’ referenza,
     fil-bilanċ nett aġġustat ċiklikament minn miżuri ta’ darba u miżuri temporanji, sabiex jiżgura
     l-korrezzjoni tad-defiċit eċċessiv fi żmien l-iskadenza stabbilita fir-rakkomandazzjoni”.

     Fil-każ tal-Bulgarija, il-fatturi relevanti, kif ikkjarifikat fl-Artikolu 2(3) tar-Regolament (KE)
     Nru 1467/97 u eżaminat fir-rapport tal-Kummissjoni skont l-Artikolu 124(3), kienu
     kkunsidrati favorevoli. Madankollu, ma fihomx ħjiel dwar l-eżistenza ta' ċirkustanzi speċjali li
     jitolbu deroga mid-data ta' skadenza standard għall-korrezzjoni tad-defiċit. B'mod partikolari,
     fit-tbassir tas-servizzi tal-Kummissjoni tar-rebbiegħa 2010, wara t-tnaqqis qawwi fl-2009
     bħala riżultat tal-kriżi globali ekonomika u finanzjarja, it-tkabbir reali tal-PGD huwa previst li
     jirkupra gradwalment u li jilħaq it-2,7 % sal-2011. Fin-notifika tal-PŻE ta' April 2010, l-
     awtoritajiet Bulgari jistennew id-defiċit baġitarju pubbliku li jaqa' taħt il-valur ta' referenza ta'
     2 % tal-PGD fl-2010 mirfud b'irkupru fit-tkabbir tal-PGD reali għal 1 % u l-pakkett ta'
     konsolidament għal madwar 2,25 % tal-PGD mill-31 ta' Marzu 2010. It-tbassir tas-servizzi
     tal-Kummissjoni tar-rebbiegħa 2010 jipprevedi li d-defiċit baġitarju pubbliku se jitjieb għal
     2,8 % tal-PGD fl-2010 u għal 2,2 % tal-PGD fl-2011, abbażi tas-suppożizzjoni li ma jkun
     hemm l-ebda bidla fil-politika, fuq titjib gradwali mistenni fil-prospett ta' tkabbir, u fuq
     valutazzjoni prudenti tal-impatt baġitarju tal-miżuri ta' konsolidament mħabbra. F'Ġunju l-
     awtoritajiet Bulgari għamlu reviżjoni f'nofs is-sena tal-baġit għall-2010 u żiedu d-defiċit

EN                                                    4                                                      EN
 ---pagebreak---      pubbliku ppjanat tagħhom għal 3,8 % tal-PGD. Ir-reviżjoni tnediet bħala riżultat ta'
     aġġustament fit-tnaqqis sinifikanti tad-dħul pubbliku previst, bħala riżultat ta' dejta dwar
     taxxa dgħajfa ħafna fl-ewwel ftit xhur tal-2010. Din għandha bħala għan li tiżgura li l-
     istabbilizzaturi awtomatiċi jaħdmu sew u li jkun hemm riflessjoni aktar korretta tal-isfidi
     ekonomiċi kemm dawk domestiċi kif ukoll dawk internazzjonali. Abbażi tat-tbassir tas-
     servizzi tal-Kummissjoni u l-aħħar żviluppi baġitarji u ekonomiċi, l-awtoritajiet Bulgari
     għandhom jevitaw deterjorament tad-defiċit tal-2010 lil hinn minn 3,8 % tal-PGD u jikkoreġu
     d-defiċit eċċessiv sa mhux aktar tard mill-2011, u dan ikun jimplika kif ippjanat mill-
     awtoritajiet Bulgari diġa' fl-2010 sforz ta' konsolidament strutturali ta' madwar 0,75 punti
     perċentwali tal-PGD f'dik is-sena.
     Is-sorpriża fid-defiċit fl-2009, flimkien mal-impatt baġitarju negattiv mit-tnaqqis fir-ritmu
     ekonomiku, tidher li hija b'xi mod relatata wkoll man-nuqqasijiet fl-ippjanar tal-ispiża u l-
     kontroll tal-implimentazzjoni abbażi tad-dovuti. L-impenji kbar ta' ħlas żvelati skont l-annessi
     mal-kuntratti iffirmati mill-gvern preċedenti qabel l-elezzjonijiet ta' Lulju 2009 ma kienux
     ippjanati fil-baġit u wasslu għad-deterjorament addizzjonali tal-pożizzjoni baġitarja. Ir-riżultat
     negattiv jirrifletti wkoll il-fatt li ż-żmienijiet ekonomikament tajbin reċenti ma ntużawx bis-
     sħiħ bħala opportunità għal riformi sostanzjali biex titjieb l-effikaċja tal-infiq pubbliku. Fil-
     perjodu ta' qabel il-kriżi l-Bulgarija bbenefikat minn dħul sinfikattiv mhux mistenni li rriżulta
     minn attività qawwija u struttura ta' tkabbir kbir b'taxxi intensivi. Madankollu, parti minn dan
     id-dħul mhux mistenni, minflok ma tfaddal kompletament, intuża biex jiffinanza żidiet tal-
     pensjoni ad hoc relativvament għolja u żidiet fil-pagi tas-settur pubbliku, ħafna ogħla mill-
     qligħ produttiv, kif ukoll tnaqqis fir-rati tat-taxxa u s-sigurtà soċjali.
     In-natura li ma torbotx tal-qafas fiskali ta' medda ta' żmien medju fl-orizzont tal-ippjanar
     baġitarju ta' tliet snin u n-nuqqas ta' mekkaniżmi ta' kontroll effettiv fl-infiq u regoli dwar l-
     infiq ma ppermettewx li l-pożizzjoni fiskali tkun ħafna aqwa, biex b'hekk issir inqas ħsara
     mill-impatt negattiv tat-tnaqqis fir-ritmu ekonomiku fuq il-finanzi pubbliċi. Barra minn hekk,
     il-qafas eżistenti baġitarju jagħmel konċessjonijiet għal ċerti poteri diskrezjonarji ta' nfiq tal-
     gvern li jimminaw it-trasparenza u onestà fiskali. In-nuqqas ta' riformi fis-settur tal-kura tas-
     saħħa ripetutament wassal għal akkumulazzjoni ta' arretrati marbuta mal-isptarijiet u
     sussegwentament infiq żejjed. It-tnaqqis suċċessiv tar-rati ta' kontribuzzjoni tal-pensjoni
     flimkien maż-żidiet fil-pensjoni u l-assenza ta' kompens għall-miżuri ta' riforma ġabu żieda
     sostanzjali fl-infiq fil-pensjonijiet u dan ippreżenta riskji għas-sostenibbiltà tas-sistema.
     Riformi ulterjuri fis-sistema edukattiva u l-amministrazzjoni pubblika jikkontribwixxu għat-
     titjieb tal-kapaċità amministrattiva u l-livell ta' ħiliet u biex tiżdied l-effikaċja tal-infiq
     pubbliku biex b'hekk jinkiseb il-konsolidament baġitarju meħtieġ.

     Żieda fis-sorveljanza taħt il-PŻE, li tidher neċessarja fid-dawl tal-iskadenza għall-korrezzjoni
     tad-defiċit eċċessiv, tkun teħtieġ monitoraġġ regolari u f’waqtu tal-progress magħmul fl-
     implimentazzjoni tal-istrateġija ta’ konsolidament fiskali sabiex tiġi żgurata l-korrezzjoni tad-
     defiċit eċċessiv. F’dan il-kuntest, sakemm tiġi rrevokata l-proċedura ta' żbilanċ eċċessiv,
     kapitolu separat fl-aġġornamenti tal-programm ta’ konverġenza tal-Bulgarija jista' jkun
     iddedikat għal din il-kwistjoni.

                          Previżjonijiet makroekonomiċi u baġitarji ewlenin

EN                                                   5                                                     EN
 ---pagebreak---                                                             2007        2008    2009      2010      2011     2012      2013
                         PGD reali
                                                              6.2       6.0      -5.0      0.0       2.7      n.a.      n.a.
                        (bidla f’%)
         Differenza bejn il-produzzjoni reali u dik
                       potenzjali1,2                          4.3       5.0      -2.9     -4.8      -4.0      n.a.      n.a.
                  (% tal-PGD potenzjali
          Bilanċ tal-amministrazzjoni pubblika
                                                              0.1       1.8      -3.9     -2.8      -2.2      n.a.      n.a.
                       (% tal-PGD)
                     Bilanċ primarju
                                                              1.1       2.7      -3.1     -2.0      -1.4      n.a.      n.a.
                       (% tal-PGD)
               Bilanċ aġġustat ċiklikament1
                                                             -1.5       0.0      -2.8     -1.1      -0.8      n.a.      n.a.
                       (% tal-PGD)
                    Bilanċ strutturali3
                                                              1.8       0.0      -2.8     -1.1      -0.8      n.a.      n.a.
                       (% tal-PGD)
                   Dejn gross tal-gvern
                                                             18.2       14.1    14.8      17.4      18.8      n.a.      n.a.
                       (% tal-PGD)
     Noti:
     1
       Id-differenzi bejn il-produzzjoni reali u dik potenzjali u bilanċi aġġustati ċiklikament mill-programmi kif ikkalkulati
     mill-ġdid mis-servizzi tal-Kummissjoni abbażi tal-informazzjoni fil-programmi.
     2
       Ibbażat fuq l-iżvilupp potenzjali stmat ta’ 3,4 %, 3,1 % u 2,9 % fl-2009-2011.
     3
        Bilanċ aġġustat ċiklikament li jeskludi miżuri ta’ darba biss u oħrajn temporanji. M’hemm l-ebda miżuri ta’ darba jew
     oħrajn temporanji fl-aħħar programm u fit-tbassir tas-servizzi tal-Kummissjoni tal-ħarifa.

     Sors:
     It-tbassiriet tas-servizzi tal-Kummissjoni tar-rebbiegħa 2010 (COM); Il-kalkoli tas-servizzi tal-Kummissjoni.

EN                                                                  6                                                            EN
 ---pagebreak---                                                 Proposta għal

                                           DEĊIŻJONI TAL-KUNSILL

                              dwar l-eżistenza ta' defiċit eċċessiv fil-Bulgarija

     IL-KUNSILL TAL-UNJONI EWROPEA,

     Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-
     Artikolu 126(6) tiegħu,

     Wara li kkunsidra l-proposta mill-Kummissjoni Ewropea,

     Wara li kkunsidra l-osservazzjonijiet magħmula mill-Bulgarija,

     Billi:

     (1)      Skont l-Artikolu 126 tat-Trattat dwar il-Funzjonament tal-Unjoni Ewropea (TFUE), l-
              Istati Membri għandhom jevitaw defiċits pubbliċi eċċessivi.

     (2)      Il-Patt ta’ Stabbiltà u Tkabbir huwa msejjes fuq l-għan ta’ finanzi sodi tal-gvern bħala
              mezz ta’ tisħiħ tal-kundizzjonijiet għall-istabbiltà tal-prezzijiet u għal tkabbir qawwi
              sostenibbli li jwassal għall-ħolqien tal-impjiegi.

     (3)      Il-proċedura ta’ żbilanċ eċċessiv (PŻE) skont l-Artikolu 126 tat-Trattat, kif iċċarata
              bir-Regolament tal-Kunsill (KE) Nru 1467/97 dwar li titħaffef u li tiġi ċċarata l-
              implimentazzjoni tal-proċedura ta' defiċit eċċessiv5 (li jagħmel parti mill-Patt ta’
              Stabbiltà u Tkabbir), tipprovdi għal deċiżjoni dwar l-eżistenza ta' defiċit eċċessiv. Il-
              Protokoll dwar il-proċedura ta’ żbilanċ eċċessiv anness mat-Trattat jistipula
              dispożizzjonijiet oħra relatati mal-implimentazzjoni tal-PŻE. Ir-Regolament tal-
              Kunsill (KE) Nru 479/20096 jistipula definizzjonijiet u regoli dettaljati għall-
              applikazzjoni tad-dispożizzjoni ta' dan il-Protokoll.

     (4)      Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi
              ekonomika kif ukoll li tissalvagwardja s-sostenibbiltà tal-finanzi pubbliċi fit-tul. Din
              immirat li tiżgura li b’mod partikolari, l-isfond ekonomiku u baġitarju jiġi kkunsidrat
              bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u Tkabbir
              jipprovdi l-qafas li jsostni l-politiki tal-gvern għal ritorn ta’ malajr lejn pożizzjonijiet
              baġitarji mingħajr problemi billi titqies il-qagħda ekonomika.

     5
              ĠU L 209, 2.8.1997, p. 6.
     6
              ĠU L 145, 10.6.2009, p. 1.

MT                                                     7                                                     MT
 ---pagebreak---      (5)   L-Artikolu 126(5) tat-Trattat jitlob li l-Kummissjoni tindirizza opinjoni lill-Kunsill
           jekk il-Kummissjoni tqis li jeżisti jew li jista' jkun hemm defiċit eċċessiv fi Stat
           Membru. Wara li qieset ir-rapport tagħha skont l-Artikolu 126(3) u l-opinjoni tal-
           Kumitat Ekonomiku u Finanzjarju skont l-Artikolu 126(4), il-Kummissjoni
           kkonkludiet li jeżisti defiċit eċċessiv fil-Bulgarija. Il-Kummissjoni għalhekk indirizzat
           tali opinjoni lill-Kunsill fir-rigward tal-Bulgarija fis-[6 ta’ Lulju 2010]7.

     (6)   L-Artikolu 126(6) tat-Trattat jiddikjara li l-Kunsill għandu jikkunsidra kull
           osservazzjoni li l-Istat Membru kkonċernat ikun jixtieq jagħmel qabel ma jiddeċiedi,
           wara valutazzjoni ġenerali, jekk jeżistix defiċit eċċessiv. Fil-każ tal-Bulgarija, din il-
           valutazzjoni ġenerali twassal għall-konklużjonijiet li ġejjin.

     (7)   Skont id-dejta nnotifikata mill-awtoritajiet Bulgari f'April 2010, id-defiċit pubbliku fil-
           Bulgarija laħaq it-3,9 % tal-PGD fl-2009, b'hekk qabeż il-valur ta’ referenza ta' 3 %
           tal-PGD. Id-defiċit ma kienx qrib il-valur ta’ referenza ta' 3 % tal-PGD iżda l-eċċess
           fuq il-valur ta' referenza ma jistax jiġi kwalifikat bħala eċċezzjonali skont it-tifsira tat-
           Trattat u l-Patt ta’ Stabbiltà u Tkabbir. B'mod partikolari, dan irriżulta mit-tnaqqis
           qawwi fir-ritmu ekonomiku fis-sens tat-Trattat u l-Patt ta' Stabbiltà' u Tkabbir, hekk
           kif il-kriżi globali ekonomika u finanzjarja laqtet sew l-ekonomija tal-Bulgarija u l-
           volum tat-tkabbir negattiv annwali tal-PGD laħaq il-5 % fl-2009. Skont it-tbassir tas-
           servizzi tal-Kummissjoni tar-rebbiegħa 2010, diġa' fl-2010 id-defiċit pubbliku se jinżel
           taħt il-valur ta' referenza flimkien mal-istabbilizzazjoni tal-ekonomija u bħala riżultat
           tal-miżuri tal-konsolidament fiskali li saru mill-gvern. Madankollu, abbażi tal-mira
           riveduta ta' defiċit għall-2010 (3,8 % tal-PGD skont in-notifika tat-22 ta' Ġunju 2010
           mill-awtoritajiet Bulgari), ogħla sew mit-tbassir tas-servizzi tal-Kummissjoni tar-
           rebbiegħa ta' 2,8 % tal-PGD, il-ksur tal-valur ta' referenza jista' ma jibqax wieħed
           temporanju. Il-kriterju tad-defiċit fit-Trattat mhuwiex sodisfatt.

     (8)   Skont id-dejta notifikata mill-awtoritajiet Bulgari f'April 2010, id-dejn gross tal-
           amministrazzjoni pubblika ġenerali jibqa' taħt sew il-valur tar-referenza ta' 60 % tal-
           PGD u kien ta' 14,8 % tal-PGD fl-2009. It-tbassir tas-servizzi tal-Kummissjoni tar-
           rebbiegħa 2010 jipprevedi li l-proporzjon ta' dejn se jiżdied matul il-perjodu 2010-
           2011, imma jibqa' taħt id-19 % tal-PGD. F'notifika sottomessa fit-22 ta' Ġunju 2010, l-
           awtoritajiet Bulgari komplew jirrevedu d-dejn ippjanat għall-2010 għal 15,3 % tal-
           PGD. Il-kriterju tad-dejn fit-Trattat huwa sodisfatt.

     (9)   Skont l-Artikolu 2(4) tar-Regolament tal-Kunsill (KE) Nru 1467/97, "fatturi rilevanti"
           jistgħu jitqiesu biss fl-istadji li jwasslu għad-Deċiżjoni tal-Kunsill dwar l-eżistenza ta'
           defiċit eċċessiv b'konformità mal-Artikolu 126(6) jekk il-kundizzjoni doppja - li d-
           defiċit jibqa' qrib il-valur ta' referenza u li l-eċċess tiegħu fuq il-valur ta' referenza jkun
           temporanju - tiġi ssodisfata għal kollox. Fil-każ tal-Bulgarija, din il-kundizzjoni
           doppja mhix sodisfatta. Għalhekk, fatturi rilevanti ma jitqisux fl-istadji li jwasslu għal
           din id-Deċiżjoni,

     7
           Id-dokumenti kollha marbuta mal-PŻE għall-Bulgarija jinsabu fuq il-websajt li ġejja:
           http://ec.europa.eu/economy_finance/sgp/deficit/countries/index_en.htm.

MT                                                       8                                                   MT
 ---pagebreak---      ADOTTA DIN ID-DEĊIŻJONI:

                                                  Artikolu 1

     Minn valutazzjoni ġenerali jirriżulta li jeżisti defiċit eċċessiv fil-Bulgarija.

                                                  Artikolu 2

     Din id-Deċiżjoni hija indirizzata lir-Repubblika tal-Bulgarija.

     Magħmula fi Brussel,

                                                    Għall-Kunsill
                                                    Il-President

MT                                                     9                                MT


Avviż Legali Importanti

|

52008PC0678

Proposta għal deċiżjoni tal-Kunsill li tawtorizza t-tqegħid fis-suq ta' prodotti li fihom jew li huma prodotti mill-kolza T45 (ACS-BNØØ8-2) immodifikata ġenetikament li jirriżultaw mit-tqegħid fis-suq ta' din il-kolza fil-pajjiżi terzi sal-2005 skont ir-Regolament (KE) Nru 1829/2003 tal-Parlament Ewropew u tal-Kunsill  /* KUMM/2008/0678 finali */

	[pic] | KUMMISSJONI TAL-KOMUNITAJIET EWROPEJ |Brussel 30.10.2008KUMM(2008) 678 finaliProposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom jew li huma prodotti mill-kolza T45 (ACS-BNØØ8-2) immodifikata ġenetikament li jirriżultaw mit-tqegħid fis-suq ta' din il-kolza fil-pajjiżi terzi sal-2005 skont ir-Regolament (KE) Nru 1829/2003 tal-Parlament Ewropew u tal-Kunsill(preżentata mill-Kummissjoni)MEMORANDUM TA’ SPJEGAZZJONIIl-proposta mehmuża għal Deċiżjoni tal-Kunsill tikkonċerna ikel u għalf li fihom, jew li huma prodotti mill-kolza T45, modifikata ġenetikament, li għalihom ġiet ippreżentata talba għal tqegħid fis-suq mill-Bayer CropScience AG lill-awtorità kompetenti tal-Olanda fit-28 ta' Ottubru 2005, skont ir-Regolament (KE) Nru 1829/2003 dwar ikel u għalf modifikat ġenetikament.Il-proposta mehmuża tikkonċerna wkoll it-tqegħid fis-suq ta' prodotti oħra li fihom il-kolza T45 għall-istess użi bħal kull kolza oħra ħlief għall-kultivazzjoni.L-applikant indikat fl-applikazzjoni tagħha u fil-komunikazzjonijiet lill-Kummissjoni li l-kummerċjalizzazzjoni taż-żrieragħ tal-kolza T45 twaqqfet wara l-istaġjun tat-tħawwil tal-2005.Għalhekk, l-uniku għan tal-applikazzjoni huwa li jkopri l-preżenza tal-kolza T45 ġejja mill-koltivazzjoni tagħha ta' qabel fil-pajjiżi terzi.Fil-5 ta' Marzu 2008, l-Awtorità Ewropea dwar is-Sikurezza fl-Ikel tat opinjoni favorevoli skont l-Artikoli 6 u 18 tar-Regolament (KE) Nru 1829/2003 u kkonkludiet li mhuwiex probabbli li t-tqegħid fis-suq tal-prodotti li fihom, jew huma prodotti mill-kolza T45 kif deskritt fl-applikazzjoni se jkollhom effetti ħżiena fuq is-saħħa tal-bniedem jew tal-annimal jew fuq l-ambjent.F’dan l-isfond, tressaq għall-vot abbozz ta' Deċiżjoni tal-Kummissjoni li tawtorizza t-tqegħid fis-suq Komunitarju ta' prodotti li fihom, jew ġew prodotti mill-kolza T45 modifikata ġenetikament quddiem il-Kumitat Permanenti għall-Katina Alimentari u s-Saħħa tal-Annimali nhar l-14 ta’ Lulju 2008. Il-Kumitat ma ta l-ebda opinjoni: għaxar Stati Membri (146 vot) ivvutaw favur, 12-il Stat Membru (167 vot) ivvutaw kontra u ħames Stati Membri (32 vot) astjenew.Bħala konsegwenza, skont l-Artikolu 35, paragrafu 2 tar-Regolament (KE) Nru 1829/2003 u skont l-Artikolu 5 tad-Deċiżjoni tal-Kunsill 1999/468/KE emendata mid-Deċiżjoni tal-Kunsill 2006/512/KE, il-Kummissjoni hija mitluba li tippreżenta lill-Kunsill proposta marbuta mal-miżuri li għandhom jittieħdu, bil-Kunsill ikollu tliet xhur biex jaġixxi b'maġġoranza kwalifikata, u jinforma lill-Parlament.Proposta għalDEĊIŻJONI TAL-KUNSILLli tawtorizza t-tqegħid fis-suq ta' prodotti li fihom jew li huma prodotti mill-kolza T45 (ACS-BNØØ8-2) immodifikata ġenetikament li jirriżultaw mit-tqegħid fis-suq ta' din il-kolza fil-pajjiżi terzi sal-2005 skont ir-Regolament (KE) Nru 1829/2003 tal-Parlament Ewropew u tal-Kunsill(It-test Ġermaniż biss huwa awtentiku)(Test b’rilevanza għaż-ŻEE)IL-KUNSILL TAL-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament (KE) Nruº1829/2003 tal-Parlament Ewropew u tal-Kunsill tat-22ºta’ Settembruº2003 dwar ikel u għalf modifikati ġenetikament[1], u b’mod partikolari l-Artikoliº7(3) u 19(3) tiegħu,Wara li kkunsidra l-proposta mill-Kummissjoni,Billi:(1) Fit-28 ta' Ottubru 2005, il-Bayer CropScience AG ippreżentat lill-awtorità kompetenti tar-Renju Unit applikazzjoni, skont l-Artikoli 5 u 17 tar-Regolament (KE) Nru 1829/2003, għat-tqegħid fis-suq ta' ikel, ingredjenti ta' ikel, u għalf li fihom, jew huma prodotti mill-kolza T45.(2) L-applikazzjoni tkopri wkoll it-tqegħid fis-suq ta' prodotti oħra li fihom il-kolza T45 għall-istess użi bħal kull kolza oħra ħlief tal-kultivazzjoni. Għalhekk, skont id-dispożizzjoni tal-Artikoli 5(5) u 17(5) tar-Regolament (KE) Nru 1829/2003, din tinkludi d-dejta u t-tagħrif meħtieġa mill-Annessi III u IV tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta' organiżmi modifikati ġenetikament u li tħassar id-Direttiva tal-Kunsill 90/220/KEE[2] u tagħrif u konklużjonijiet dwar il-valutazzjoni tar-riskju mwettqa skont il-prinċipji stipulati fl-Anness II tad-Direttiva 2001/18/KE.(3) Fis-17 ta' April 2007, il-Bayer CropScience AG ressqet applikazzjoni lill-Kummissjoni, skont l-Artikoli 8(4) u 20(4) tar-Regolament (KE) Nru 1829/2003, għall-awtorizzazzjoni ta' prodotti eżistenti prodotti mill-kolza T45 (addittivi tal-ikel, materjali tal-għalf prodotti mill-kolza T45).(4) L-applikant indikat fl-applikazzjoni tagħha u fil-komunikazzjonijiet lill-Kummissjoni li l-kummerċjalizzazzjoni taż-żrieragħ tal-kolza T45 twaqqfet wara l-istaġjun tat-tħawwil tal-2005.(5) Għalhekk, l-uniku għan ta' dawn l-applikazzjonijiet huwa li jkopri l-preżenza tal-kolza T45 ġejja mill-koltivazzjoni tagħha ta' qabel fil-pajjiżi terzi.(6) Fil-5 ta' Marzu 2008, l-Awtorità Ewropea dwar is-Sikurezza fl-Ikel ('EFSA') tat opinjoni favorevoli għaż-żewġ applikazzjonijiet skont l-Artikoli 6 u 18 tar-Regolament (KE) Nru 1829/2003 u kkonkludiet li ma kienx probabbli li t-tqegħid fis-suq tal-prodotti li fihom jew huma prodotti mill-kolza T45 kif deskritti fl-applikazzjoni ('il-prodotti') se jkollhom effetti ħżiena fuq is-saħħa tal-bniedem jew tal-annimali jew fuq l-ambjent fil-kuntest tal-użi maħsuba tagħhom[3]. Fl-opinjoni tagħha, l-EFSA qieset il-mistoqsijiet speċifiċi kollha u t-tħassib imqajjem mill-Istati Membri fil-kuntest tal-konsultazzjoni tal-awtoritajiet kompetenti nazzjonali kif previst fl-Artikoliº6(4) u 18(4) ta’ dan ir-Regolament.(7) B'mod partikolari l-EFSA kkonkludiet li billi l-ebda indikazzjoni ta' bidliet bijoloġikament rilevanti ta' kompożizzjoni jew agronomija ma ġiet identifikata għaż-żrieragħ tal-kolza T45 minbarra l-preżenza tal-proteina PAT, ma jinħtiġux iktar studji ta' sikurezza tal-annimali bl-ikel/l-għalf komplet (eż. studju ta' tossiċità fil-firien għal 90 ġurnata).(8) Fl-opinjoni tagħha, l-EFSA kkonkludiet ukoll li l-pjan ta' monitoraġġ tal-ambjent, li jikkonsisti fi pjan ta' sorveljanza ġenerali, li kien ippreżentat mill-applikant, huwa konformi mal-użu maħsub tal-prodotti. Madankollu, minħabba l-karatteristiċi fiżiċi taż-żrieragħ tal-kolza u l-metodi tat-trasport, l-EFSA rrakkomandat li għandhom jiġu stabbiliti sistemi xierqa ta' ġestjoni biex inaqqsu it-telf jew tixrid aċċidentali ta' kolza transġenika waqt it-trasport, l-imballaġġ, il-ġarr u l-ipproċessar. Il-pjan ta' monitoraġġ ippreżentat mill-applikant kien modifikat biex ikun konformi ma' din ir-rakkomandazzjoni tal-EFSA.(9) Sabiex tiġi ssorveljata t-tneħħija gradwali tal-kolza T45, il-preżenża tagħha fil-prodotti importati għandhom jiġu rrapportati regolarment.(10) Waqt li jitqiesu dawk il-kunsiderazzjonijiet, huwa xieraq li tingħata awtorizzazzjoni biex tkopri l-preżenza fil-prodotti tal-kolza T45 ġejja mill-kummerċjalizzazzjoni taż-żrieragħ tal-kolza T45 fil-pajjiżi terzi sal-2005.(11) Għandu jiġi assenjat identifikatur uniku għal kull OMĠ kif stipulat fir-Regolament tal-Kummissjoni (KE) Nru 65/2004 tal-14 ta' Jannar 2004 li jistabbilixxi sistema għall-iżvilupp u l-assenjazzjoni ta' identifikaturi uniċi għall-organiżmi modifikati ġenetikament[4].(12) Fuq il-bażi tal-opinjoni tal-EFSA, ma jidher li hemm bżonn tal-ebda rekwiżiti ta' ttikkettjar speċifiċi ħlief dawk stipulati fl-Artikoli 13(1) u 25(2) tar-Regolament (KE) Nru 1829/2003 għall-ikel, l-ingredjenti tal-ikel u għalf li fihom, jew huma prodotti mill-kolza T45. Madankollu, sabiex jiġi żgurat l-użu tal-prodotti fi ħdan il-limitu ta’ din l-awtorizzazzjoni prevista minn din id-Deċiżjoni, it-tikkettjar tal-għalf li fih l-OMĠ u prodotti oħra li mhumiex ikel jew għalf li jkun fihom mill-OMĠ li ntalbet l-awtorizzazzjoni tagħhom, għandhom juru b’mod ċar li l-prodotti kkonċernati ma għandhomx jintużaw għall-kultivazzjoni.(13) Bl-istess mod, l-opinjoni tal-EFSA ma kinitx se tiġġustifika l-impożizzjoni ta’ kundizzjonijiet jew restrizzjonijiet speċifiċi għat-tqegħid fis-suq u/jew kundizzjonijiet jew restrizzjonijiet speċifiċi għall-użu u l-ġarr, inklużi r-rekwiżiti ta’ superviżjoni ta’ wara t-tqegħid fis-suq, u l-ebda kundizzjonijiet speċifiċi għall-protezzjoni ta’ ekosistemi/ambjent u/jew żoni ġeografiċi partikolari, kif stipulat fil-punt (e) tal-Artikoli 6(5) u 18(5) tar-Regolament (KE) Nru 1829/2003.(14) It-tagħrif rilevanti kollu dwar l-awtorizzazzjoni tal-prodotti għandu jiddaħħal fir-reġistru Komunitarju tal-ikel u l-għalf modifikat ġenetikament, kif previst fir-Regolament (KE) Nruº1829/2003.(15) L-Artikolu 4(6) tar-Regolament (KE) Nru 1830/2003 tal-Parlament Ewropew u tal-Kunsill tat-22 ta’ Settembru 2003 dwar it-traċċabilità u it-tikkettjar ta’ organiżmi modifikati ġenetikament u t-traċċabilità ta’ prodotti tal-ikel u l-għalf immanifatturati minn organiżmi modifikati ġenetikament u li jemenda d-Direttiva 2001/18/KE[5], jistipula l-ħtiġijiet tal-ittikkettjar għal prodotti li jikkonsistu minn jew li fihom OMĠ.(16) Din id-Deċiżjoni għandha tiġi mgħarrfa permezz tal-Clearing House dwar il-Bijosigurtà għall-Partijiet fil-Protokoll ta’ Cartagena dwar il-Bijosigurtà mal-Konvenzjoni dwar id-Diversità Bijoloġika, skont l-Artikoli 9(1) u 15(2)(c), tar-Regolament (KE) Nru 1946/2003 tal-Parlament Ewropew u tal-Kunsill tal-15 ta’ Lulju 2003 dwar il-movimenti transkonfinali ta’ organiżmi modifikati ġenetikament.[6](17) L-applikant ġie kkonsultat dwar il-miżuri stipulati f’din id-Deċiżjoni.(18) Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu.ADOTTA DIN ID-DEĊIŻJONI:Artikolu 1 Organiżmu modifikat ġenetikament u identifikatur unikuIl-kolza modifikata ġenetikament ( Brassica napus L.) GA21, kif inhu speċifikat fil-punt (b) tal-Anness għal din id-Deċiżjoni, hi assenjata l-identifikatur uniku ACS-BNØØ8-2, kif stipulat fir-Regolament (KE) Nru 65/2004.Artikolu 2Awtorizzazzjoni1. L-għan ta' din id-Deċiżjoni huwa li tagħti awtorizzazzjoni li tkopri, għall-prodotti msemmija fit-tieni paragrafu, il-preżenza tal-kolza ACS-BNØØ8-2 ġejja direttament jew indirettament mill-kummerċjalizzazzjoni, sal-2005, taż-żrieragħ tal-kolza ACS-BNØØ8-2 fil-pajjiżi terzi.2. Il-prodotti li ġejjin huma awtorizzati għall-finijiet tal-Artikoliº4(2) u 16(2) tar-Regolament (KE) Nru 1829/2003, skont il-kundizzjonijiet stipulati f’din id-Deċiżjoni:(a) ikel u ingredjenti tal-ikel li fihom jew prodotti mill-kolza ACS-BNØØ8-2;(b) għalf li fih jew li ġie prodott mill-kolza ACS-BNØØ8-2;(c) prodotti għajr ikel u għalf li fihom il-kolza ACS-BNØØ8-2 għall-istess użi bħal kwalunkwe kolza oħra ħlief għal kultivazzjoni.Artikolu 3 It-tikkettjar1. Minħabba r-rekwiżiti tal-ittikkettjar stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem tal-organiżmu’ se jkun ‘kolza’.2. Il-kelmiet ‘mhux għal kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom mill-kolza ACS-BNØØ8-2 li jissemma fl-Artikolu 2.2(b) u (c).Artikolu 4 Il-Monitoraġġ għal effetti ambjentali1. Id-detentur tal-awtorizzazzjoni għandu jiżgura li l-pjan ta' sorveljanza għall-effetti ambjentali, kif speċifikat fil-punt (h) tal-Anness, jiddaħħal fis-seħħ u jiġi implimentat.2. Id-detentur tal-awtorizzazzjoni għandu jibgħat lill-Kummissjoni rapporti annwali dwar l-implimentazzjoni u r-riżultati tal-attivitajiet imfassla fil-pjan ta’ monitoraġġ.Artikolu 5 Il-monitoraġġ tat-tneħħija gradwali1. Id-dententur tal-awtorizzazzjoni għandu jiżgura li konsenji bil-baħar impurtati ġewwa l-Unjoni Ewropea minn pajjiż terz fejn iż-żrieragħ tal-kolza ACS-BNØØ8-2 tqiegħdu fis-suq sal-2005 ġew ikkampjunati u ittestjati għall-preżenza tal-kolza ACS-BNØØ8-2.2. Il-metodu wżat għall-ikkampjunar tal-kolza għandu jkun rikonoxxut internazzjonalment. L-ittestjar għandu jsir f'laboratorju akkreditat kif xieraq u skont il-metodu validat ta' lokalizzazzjoni kif stabbilit fl-Anness għal din id-Deċiżjoni.3. Id-detentur tal-awtorizzazzjoni għandu jissottometti lill-Kummissjoni flimkien mar-rapporti msemmija fl-Artikolu 4(2), ir-rapporti annwali dwar l-attivitjaiet ta' sorveljannza għall-preżenza tal-kolza ACS-BNØØ8-2.Artikolu 6Reġistru KomunitarjuIt-tagħrif stabbilit fl-Anness għal din id-Deċiżjoni għandu jiddaħħal fir-reġistru Komunitarju tal-ikel u l-għalf modifikati ġenetikament, kif stipulat fl-Artikolu 28 tar-Regolament (KE) Nru 1829/2003.Artikolu 7Detentur tal-awtorizzazzjoniId-detentur tal-awtorizzazzjoni għandu jkun il-Bayer Cropscience AG.Artikolu 8ValiditàDin id-Deċiżjoni għandha tapplika għal perjodu ta' 10 snin mid-data tan-notifika tagħha.Artikolu 9DestinatarjuDin id-Deċiżjoni hija indirizzata lil Bayer CropScience AG, Alfred-Nobel-Str. 50, D - 40789 Monheim am Rhein, il-Ġermanja.Magħmula fi Brussell,Għall-KunsillIl-PresidentANNESS(a) Applikant u d-Detentur tal-Awtorizzazzjoni:Isem : Bayer CropScience AGIndirizz: Alfred-Nobel-Strasse 50, D - 40789 Monheim am Rhein – Il-Ġermanja(b) Isem u speċifikazzjoni tal-prodotti:(1) Ikel u ingredjenti tal-ikel li fihom jew prodotti mill-kolza ACS-BNØØ8-2;(2) Għalf li fih jew prodott mill-kolza ACS-BNØØ8-2;(3) Prodotti għajr ikel u għalf li fihom il-kolza ACS-BNØØ8-2 bl-istess użi bħal kwalunkwe kolza oħra ħlief għal kultivazzjoni.Il-kolza ACS-BNØØ8-2 modifikata ġenetikament, kif deskritt fl-applikazzjoni, tesprimi l-proteina PAT li tagħti t-tolleranza lill-erbiċida glufosinat-ammonju.(c) L-ittikkettjar:(1) Minħabba r-rekwiżiti tat-tikkettjar stipulati fl-Artikoli 13(1) u 25(2) tar-Regolament (KE) Nru 1829/2003 u fl-Artikolu 4(6) tar-Regolament (KE) Nru 1830/2003, l-‘isem tal-organiżmu’ se jkun ‘kolza’.(2) Il-kelmiet ‘mhux għal kultivazzjoni’ għandhom jidhru fuq it-tikketta ta’ u fid-dokumenti li jakkumpanjaw il-prodotti li fihom il-kolza ACS-BNØØ8-2 li jissemma fl-Artikolu 2.2(b) u (c) ta’ din id-Deċiżjoni.(d) Metodu ta' lokalizzazzjoni:-  Metodu fil-ħin reali speċifiku għall-avveniment ibbażat fuq il-PCR għall-kwantifikazzjoni tal-kolza ACS-BNØØ8-2-  Ivvalidat fuq żrieragħ mil-laboratorju ta’ referenza Komunitarju stabbilit skont ir-Regolament (KE) Nru 1829/2003, ippubblikat fuq http://gmo-crl.jrc.ec.europa.eu/statusofdoss.htm-  Materjal ta' Referenza: AOCS 0208-A aċċessibbli permezz ta' American Oil Chemists Society (AOCS) f'http://www.aocs.org/tech/crm/bayer_cotton.cfm(e) Identifikatur uniku:ACS-BNØØ8-2(f) Tagħrif mitlub skont l-Anness II tal-Protokoll ta' Cartagena dwar il-Bijosigurtà mal-Konvenzjoni dwar id-Diversità Bijoloġika:Clearing House tal-Bijosikurezza, Rekord ID: ara [ għandu jitlesta meta notifikat ](g) Kundizzjonijiet jew restrizzjonijiet rigward it-tqegħid fis-suq, l-użu jew il-ġarr tal-prodotti:Mhux meħtieġa.(h) Il-pjan ta' monitoraġġIl-pjan ta’ monitoraġġ għal effetti ambjentali li jikkonforma mal-Anness VII tad-Direttiva 2001/18/KE[Link: pjan ippubblikat fuq l-internet ](i) Rekwiżiti ta' monitoraġġ wara t-tqegħid fis-suq għall-użu tal-ikel għal konsum mill-bniedemMhux meħtieġa.Nota: il-links għal dokumenti rilevanti jista' jkollhom bżonn jiġu emendati minn żmien għall-ieħor. Dawk il-modifiki se jkunu disponibbli għall-pubbliku permezz tal-aġġornament tar-reġistru Komunitarju tal-ikel u l-għalf modifikati ġenetikament. [1] ĠU L 268, 18.10.2003, p 1[2] ĠU L 106, 17.4.2001, p. 1.[3] http://www.efsa.europa.eu/EFSA/efsa_locale-1178620753816_1178620786239.htm[4] ĠU L 10, 16.1.2004, p. 5.[5] ĠU L 268, 18.10.2003, p. 24.[6] ĠU L 287, 5.11.2003, p. 1.